Гулнора Рахмон | сайт переехал на www.awardslondon.com\nПо профессии художник живописец. Рисую со школьных лет. закончила РХУ им. П.П. Бенькова, затем Ташкентский Государственный Театрально-Художественный институт факультет станковой живописи. Первое участие на выставке: дипломная работа выставлялась со стороны руководства художественного училища на всесоюзной выставке дипломных работ худ.училищ союза в Ташкенте в 1977 году. На выставках участвую с тех пор. Школьные годы писала стихи. С третьего курса института начала писать и опубликовать искусствоведческие статьи. Одновременно иллюстрировала рассказы в периодических изданиях. Первый рассказ был опубликован в литературной газете республике ” Узбекистон адабиёти ва санъати” в 1991 году 31 августа. Потом мои произведения в прозе были опубликованы в журналах ” Шарк юлдузи”, ” Саодат” ” Ёшлик” и т.д. В 2000 году первая книга ” Марварид шодаси” ( Жемчуженое ожерелье), вторая книга 2011году ” Юрак деворидаги чизгилар” ( Зарисовки на стене сердце) были изданы издательством ” Шарк” .\nДраматическое произведение ” Сипохийлар хонадони” ( Семейство военных) был опубликован в журнале ” Ёшлик”. Картины приобретены музеями республики, и десятки картин находятся за рубежом в том числе и Казахстане в частных коллекциях.\nУвлечения: люблю путешествовать. Изучаю английский язык самостоятельно. Безумно хочу овладеть этим языком, мне очень нравиться этот язык мелодичностью.\nПонимаю казахский язык и обожаю этот язык за нежное приятное произношение. В этом языке много слов которых я слышала в детстве в родном узбекском языке (в общение на узбекском этих слов не слышу, может быть мало употребляется) и этот язык напоминает мне моё детство.\nI’m an artist. I draw since my school years. Finished Republican Arts College named after P. P. Benkov, then graduated Tashkent State Theatrical and Arts Institute, faculty of fine arts. My first exhibition was when I was making a diploma project. Management of the institution included my work in an exhibition of diploma works of the art schools of the Soviet Union in Tashkent 1977. Since then I participate in exhibitions. In school years I wrote poems. Starting from the third year of the institute began to write and publish artistic articles. Simultaneously, illustrated stories in periodical magazines. The first story was published in literary newspaper of the republic “Literature and art of Uzbekistan” in August 31, 1991. Then my works were published in magazines “Sharq Yulduzi”, “Saodat”, “Yoshlik”, etc. In 2000 my first book – “Marvarid shodasi” (Pearl necklace), in 2011 my second book – “Yurak devoridagi chizgilar” (Drawings on the walls of the heart) was published by publisher “Sharq”.\nDramatic work “Sipohiylar honadoni” (The family of warriors) was published in magazine “Yoshlik”. My pictures was purchased by the museums of the republic and tens of my works are in private collection in different countries, including Kazakhstan.\nMy interests: I like to travel, currently learning English language (self-study), I want to learn this language very much. I love the way this language sounds, it is very melodic.\nХазрати она киссаси (Сказание о ее величестве МАТЬ)\nТуронбека қизининг хатини ўқиди-ю, ўзини қўйишга жой тополмай қолди.\nНима қилаётганини ўзи хам англамай ҳозиргина келини супуриб тозалаган супага сув сепа бошлади.\nСўнг, вой келин супурувди-ку, деди-да ҳовли этагига боғланган мол-ҳолларга хашак ташлашга кетди.\nСўнг, яқиндагина дўхтирнинг момо, энди ёш эмассиз, оғир кўтарманг, юрагингизнинг салгина мазаси йўқ, – деганини буткул унутди. Қўлига мол суғорадиган иккита катта челакни олди-да, бирин-кетин ариқдаги сувга ботирди. Сўнг, кўтариб бориб бирини сигирнинг, иккинчисини бузоқнинг олдига қўйди.\nЖониворлар сувни ичиб бўлгач, бўшаган челакларни олди-да, бирор уч қадам босди.\nБирдан кўкрагининг чап томонида бошланган санчиқнинг зўридан секин экин экилган жўякнинг четига ўтирди. Ён томонга оҳиста йиқилар экан, нигоҳи осмонда сузиб юрган оппоқ булутларга тушди.\nҚишлоқ, лойсувоқ пахса уйлар. Йўл четларида, томларда қизғалдоқ қийғос очилган.\nҚир-адирлар бағрига сингиб кетган илон-изи қишлоқ йўлининг бошида қирқинчи йилларнинг усти ёғоч юк машинаси турибди.\nБеш-олти йигитни ота-оналари, ука-сингиллари, ҳамқишлоқлар ҳарбий хизматга жўнатишяпти. Йигитлар оддий, ўзбекча иштон-кўйлакларда. Елкаларида кийим-кечак, озиқ-овқат солинган хуржунлар. Момонинг ўн икки-ўн уч ёшлик қизалоқлик пайти. Ҳарбийга кетаётганлар орасида унинг акаси Содиқ ҳам бор. Ёнида онаси – Ойсулув. Ўттиз олти-ўттиз етти ёшлардаги бу аёлнинг қўлида кенжа фарзанди – бир-бир ярим ёшлик Бердимурод, ёнида ўн, ўн бир ёшлик Турдимурод. Шунингдек, оила бошлиғи ўттиз саккиз-ўттиз тўққиз ёшлардаги шу қишлоқ аҳлининг тў-ю, томошаларини қизитувчи Аслон бахши. Кузатувчилар орасида қишлоқ ўқитувчиси, Ойсулувнинг акаси Нурмурод Ҳамдам ҳам бор.\nҚишлоқ аҳлининг илми-урфони, маънавий дунёси шу одам билан чамбарчас боғлиқ.\nҚизалоқ йиғи аралаш акажон, тезроқ қайтинг, биз сизни соғиниб кутамиз, дейди унинг бўйнидан қучоқлаганча.\nНарироқда, шунчаки томошага чиққанлар орасида турган Турдихол деган даванг қиз беўхшов қаҳ-қаҳ отиб кулади.\nСўнг қизалоққа яқин келади.\nЭнди сенга ака йўқ! Аканг ўшоқларда қолиб кетади, қайтиб келмайди, – дейди.\nЯна унинг кулгуси…\nҚизалоқ уни кичкина қўлчалари билан муштлаб ура бошлайди, йиғлаб туриб сўзлайди.\nҚайтиб олдим де, аканг қайтиб келади келади де, бўлмаса ўлдираман сени, келади дегин!!!\nҚизнинг сўзлари акс-садо бериб жаранглайди.\nҲей олашақшақ, оғзингни юм, бемаза гапларни гапирма, – дейди Нурмурод муаллим.\nЙигитлар хайрлаша-хайрлаша машинага ўтирадилар. Машина жойидан қўзғалади.\nТуронбека ва укаси Турдимурод машина ортидан кўтарилган чангда қолиб, узоқ югурадилар.\nОрадан икки йил ўтди…\nОдамлар қишлоқ совети олдидаги устунга ўрнатилган ягона радиокарнай томонга ҳар томондан югуриб келмоқдалар.\nЙиғилиб бўлган чол-у кампирлар, бола-бақра, қиз-жувонлар унда-бунда эркакларнинг – хуллас ҳамманинг қулоғи ўша радиокарнайда.\nОвоз: Немис-фашист босқинчилари ўзаро уруш очмаслик тўғрисидаги битимни хиёнаткорона бузиб, Ватанимиз сарҳадларига бостириб кирдилар…\nУруш, уруш бошланибди!\nАрмиямиз дунёдаги энг кучли армия, бир ҳафтага қолмай янчиб ташлайди!\nЭ, ишқилиб болаларимиз эсон-омон қайтиб келсин-да, дейди эркаклардан бири.\nЭ, ҳаммамиз йиғилиб, бу энағар фашистларни чиққан жойига тиқиб келишимиз керак!\nШу мени сал оёқ оғриғим бор-да! Бўлмаса, мен ҳам урушга борардим…\nҚишлоқ аҳли турли фикрда, хавотир аралаш тарқалаяпти. Отаси, укаси билан турган Туронбека акажоним эсон-омон қайтсин, илоҳо омин, – деб пичирлайди. Ота қиёфасида ҳам хавотир зоҳир. У жимгина болаларни уйга етаклайди.\n…Уруш одамлар ўйлаганчалик тез орада тугай қолмайди…\nЧексиз-чегарасиз қир-адирлар. Буғдой ғарқ пишган. Ўрим-йиғим ишлари бошлаб юборилган. Қишлоқ аҳли ёппасига дала қирга қувилган. Ёшу-қари , бола-бақра, қиз-жувонлар – ҳамманинг қўлида ўроқ. Иш қизғин. Колхоз раиси Бобоқул Марди – қаттиққўл ва золимлиги билан ном чиқарган, қамчиси муттасил ўйнаб туради, бу бола экан, бу аёл экан, бу чол экан деган одамийлик – раҳмдиллик тушунчалари унга бегона.\nКўзи бошоқнинг донини ситиб оғзига солганга, бировнинг ҳолдан тойиб, дам олганига ёки сал имиллаганига тушса бас, юзингда кўзинг борми демай қамчи солади. Аёллар йиғлаган болаларини ана Бобоқул Марди келяпти,- деб қўрқитадилар.\nМана шу зулм тимсоли бўлган одам қамчи ўйнатиб, от устида ўтирганча овози борича бақириб халқни огоҳлантиряпти.\nКимда-ким дон ўғирласа, эл ўртасида сазойи қилиниб, қирқ қамчи урилади.\nАгар шундан кейин ҳам ўғирлик қилса, халқ душмани аталиб, қамоққа олинади.\nБугундан эътиборан ҳеч ким уйига кетмайди, ҳамма бир қозондан овқат ейди. Хотин-қизлар алоҳида, эркаклар алоҳида ишлайди. То уруш тугагунча буғдой фақат Ватан хирмонига топширилади. Фронтда қон кечиб юрган, жон олиб, жон бераётган аскарларга нон қилиб жўнатилади.\nҚолганлар қишга лавлаги, шолғом ғамласин. Ҳеч кимга бир ҳовуч ҳам дон берилмайди.\nҒала-ғовур, очимиздан ўларканмиз-да, деган гаплар.\nАслон бахши савол беради:\nЎзимиз ўрим-йиғимда бўлсак, ким биз учун шолғом ғамлайди. Қишда халқ очликдан қирилиб кетади-ку!\nҚирилсанг ҳам буғдойга тегмайсан! Уйингда қолган чол-кампирларинг шолғом-у лавлагингни йиғиштириб олсин, – дейди раис.\nУ одамларни баракалироқ ишлашга даъват қилиб, гап орасида дўқ-пўписа қилиб гоҳ узоқлашади, гоҳ яқинлашади. Баъзи бировлар унинг кўзини шамғалат қилиб, бошоқларни кафтида эзиб, оғизларига шошилиб дон соладилар.\nЎрим давом этмоқда. Ҳамма тўхтовсиз ўроқ солади. Ўн-ўн беш ёшли ўғил болалар катталар ўрган буғдой пояларини тўхтовсиз дасталай боради.\nБуғдой ўра-ўра узоқлашиб кетган Туронбека, бир зум тўхтаб, пешонасидаги терни сидиради.\nКечқурун… Ҳамма бисотидаги тўшаб ётиш ёки ўтириш мумкин бўлган нарсаларини тўшаган. Кўпчилик ёнбошлаб ётибди. Баъзилар тиззаларини қучоқлаб ўтирибди. Ўтирганларни ойнинг оппоқ нури ёритади.\nАслон бахшининг қўлида дўмбира. Ёнида икки фарзанди тиқилиб ўтирибди.\nОт чопса гумбурлар тоғнинг дараси…\nБотирни ингратар найза яраси…\nКундуз. Ўроқ солаётган Аслон бахши беҳол йиқилади. Бошида қизи, ўғли сув ичиришяпти.\nҚишлоқ. Баҳор. Ота бетоб ётибди. Аниқроғи очликдан силласи қуриган.\nОйсулув титроқ қўллари билан бир ҳовучча буғдойни ярғучоқда янчаяпти. Ўт-ўланлар қўшиб, хамир ҳажмини шулар ҳисобига кўпайтириб ёйяпти. Икки бола ўчоққа ўт ёқмоқда. Она қотирмоч пиширяпти. Болалар таомни сабрсизлик билан кутмоқдалар. Она қотирмочларнинг биттасини иккига бўлиб болаларга беради. Улар қўллари куйганча, таомни куҳ-куҳлаб, совутиб емоқдалар.\nОна қотирмочнинг қалинроғини оқ сурпга ўраб қизига тутқазяпти.\nТуронжон қизим, кучингни авайлаб сарфла, йиқилиб қолма. Нондан ҳар замонда бир тишлам е. Тўйгандай бўласан, қувват бўлади. Бригадир қарамаган пайтда кетмонга суяниб-суяниб ол.\nЭна, нонимнинг ярмини отамга қолдирай…\nОтангга ҳам бор… Сен ишлайсан… Йиқилиб қолма, қизим…\nЎчоқ бошида ота-онанинг ризқи – юпқагина хамирдан кўра ўт-ўлани кўпроқ, кичкина кулча- қотирмоч кўринади.\nДала. Турдимуроднинг қўлида дастаси калта кетмонча, сичқон, каламушларнинг инларини ковлаб, биридан камроқ, биридан бирор ҳовуч буғдой топиб халтачасига солиб юрибди.\nУзоқдан от минган Бобоқул Марди кўринади.\nБола халтачасини маҳкам бағрига босиб қоча бошлайди. Отлиқ етиб келиб, унинг атрофида айланади. Турдимурод халтачани жон-жаҳди билан қучоқлаб, ғужанак бўлиб олган. Раис отдан сакраб тушиб, унинг қўлидаги халтачага чанг солади.\nБер бу ёққа! Бер деяпман сенга итвачча, қўйвор халтани!\nБола уввос солади:\nЙўқ, бермайман, ўғирлаганим йўқ-ку, ер ковлаб топдим. Отам касал ётибди, овқат ейиши керак, бермайман.\nДавангир одам халтачани тортади. Турдимурод қўшилиб судралади. Бироқ қўйиб юбормайди. Раис сўкина-сўкина қамчи солади. Қамчи айланиб келиб боланинг юзи аралаш, кўзига тегади. Сўнг отга миниб жўнаб кетади.\nБола ўрнидан туриб, тиззалари букилиб-букилиб уйи томон судралади. Қамчи теккан кўзи қонталаш, чеккасидан қон сизаяпти. Ҳоли забун бола халтачани бағрига босганча ҳовлисига кириб келяпти. Шу-шу унинг бир кўзи ожиз бўлиб қолади…\nЯйдоқ дала. Туронбека билан амакисининг ўғли Тошниёзга текислаш учун бўлиб берилган ер.\nИккаласи “қўшкетмон” қилиб буғдой экиладиган ерларнинг қишда қор, ёмғир ювиб кетганидан чўккан-ўпирилган ерларини текисламоқдалар. Узоқ-яқинларда бошқалар ҳам шу тахлит юмуш билан банд.\nЕрнинг кўпроқ ўпирилиб кетган ери чиқиб қолади.\nТуронбека, сен осонроқ жойларда ишла, бу ерга кучинг етмайди, – дейди Тошниёз. Сўнг қўйнидан бир бурда нон чиқаради. Жиндайгина ушатиб, қизга узатади.\nМа, нон е, Туронбека.\nЙўқ Тошниёзжон, ўзинг еявер. Мен емайман.\nМайли, ўзинг биласан. Тошниёз нонни узоқ чайнаб гўёки, тўйгандек бўлиб, еб олади.\nТуронбека Тошниёз кўрсатган осонроқ жойларда кетмон ураяпти.\nҚиз ҳам қўйнидан ҳалиги қотирмочни чиқаради. Кичкина бўлак ушатиб олиб оғзига солади. Қолганини авайлаб ўраб, қайтариб қўйнига солади.\nАмаллаб кетмон ураётган ўсмир йигитнинг кўзи Туронбеканинг оғзи қимирлаётганига тушиб қолади. у кетмонини ерга қўйиб унга юзланади.\nМенга ҳам… нонингдан… бер… озгина.\nҚиз ҳеч нарса демай тескари ўгирилади…\nКечки салқин тушган. Далада ишлаганлар уйларига қайтаяптилар. Юпун, ярим оч одамларнинг боши эгик. Ҳамма жим. Йўл йўлакай битта-яримта ҳолсизланиб, чўккалаб қолади, баъзилар тўхтаб суяб, турғазади, баъзилар бефарқ нигоҳ ташлаб ўтишади. Яқин атрофда эгасиз, оч итлар дайдиб юришибди. Бир ит йўл ёқасида бошини солинтириб боряпти. Келаётганлардан икки уч киши ҳалиги итга бирдан ташланадилар. Босиб олиб, бўғзига пичоқ тортишяпти. Баъзилар бекитиқча, баъзилар очиқча ит-мушук гўштини ейишга ўтишган. Халқдан қўй-қўзилар уруш бошлангунча тортиб олиб бўлинган. Қолганлари ҳам деярли еб битирилган. Унда бунда сути бор жониворларгина қолган бўлиб, ўғри-ю босқинчилардан кўз қорачиғидай асралади.\nТуронбека ўз уйининг остонасида. Турдимурод опасининг қўлидан кетмонни олиб, бир четга қўйяпти.\nТуронбека ҳалиги ўзи емай қайтариб олиб келган қотирмочни иккига бўлиб, укаларига беряпти.\nУкалар ўзларига берилган бу бўлакларни яна иккига бўлиб, бири онага, бири отага узатяпти.\nНега нонни емай қайтариб келасан, бу юришда ҳолдан тойиб, бирор ерда йиқилиб қолсанг, додимни кимга айтаман, қизим… Ойсулувнинг кўзидан ёш тирқирайди.\nКўп ўтмай отанинг – қирқ уч ёшлик Аслон бахшининг жони бетоблигидан, янада аниқроғи очликдан узилади.\nОна бетоб ётибди. Ўрнидан туролмайди. Фақат Туронбека соч ёйиб йиғламоқда. Болалар ҳайрон бўлиб, воқеани идрок этолмай туришибди.\nКўмиш маросимига атиги уч-тўрт кишигина келган. Нурмурод муаллим ҳам шу ерда.\nХалойиқ! Аслон Худойберди ўғли қандай одам эди?\nЯхши одам эди, жаннати одам эди!\nҚир адирда, осмон фонида тўрт беш киши тобутни кўтариб кетяпти.\nОлисларда худди шундай тобут кўтарган яна уч-тўртта одамлар тўдаси кўзга чалинади…\nТурдимурод устига қумғон қўйилган ўчоққа ўт ёқмоқда. У намчил ўтин ёниб кетиши учун ўчоққа энгашганича пуфлаяпти.\nОйсулув тўшакда… ёнида уч ёшлар бўлиб қолган Бердимурод. Туронбека онасига қайнаган сув ичиряпти.\nЭшак минган киши пастак уйлар, пахса деворлар ёнидан ўтиб келяпти. Кимдир пахса девор ортидан, баъзилар кўча эшикларини очиб унга хавотир ва умид билан тикиладилар. Бироқ ҳеч ким бизга хат борми, демайди.\nКиши Аслон бахши эшиги қаршисида тўхтаб эшакдан тушади. Хуржундан учбурчак хат олади.


“Интер” Икардига йилига 6,5 млн. тўламоқчи, футболчи эса кўпроқ сўрамоқда / CHAMPIONAT.asia\n23:41АПЛ. Тур марказий учрашуви: "Арсенал" - "Лестер" учрашувининг асосий таркиблари маълум бўлди 0 23:40Спортчилар ижтимоий тармоқларда 0 23:26Бахтиёр Ашурматов: "Аҳил жамоа туза олдик" 4 23:17"Пахтакор" - "Машъал" 3:0. Барча голлар ва хавфли вазиятларни томоша қилинг 0 23:10"Футбол ретро талқинда" (64-сон) 1 23:05Улуғбек Бақоев: "Саҳоб Рашидов учун хурсандман. Унга миллий терма жамоада ўйнашини тилайман" 7 23:02Вадим Абрамов "Навбаҳор" билан ўйин, уй жамоаси ва "лочинлар" сафида МТЖга номзод футболчи ҳақида гапирди 10 22:59"Бунёдкор" - "Навбаҳор" 3:1. Барча голлар ва хавфли вазиятларни томоша қилинг 0 22:56Миржалол Қосимов: "Қўқон-1912"нинг жанговар ўйини менга сюрприз бўлмади" 3 22:40Дилявер Ваниев: "Ҳужумдаги муаммоларимиздан хавотирдаман" 1 22:37Муҳсин Муҳаммадиев: "Мухлисларга бугун юта олмасак кетаман деганман? Бу савол сиз учун шунчалик муҳимми?" 30 22:24Биласизми, "Сити" 26 марта зарба бериб, гол ура олмади 0 22:15Шота Арвеладзе: "Машъал" Бундеслига жамоалари қўллаётган тактик услубда ўйнамоқда" 17 22:04АПЛ. "Кристал Пэлас" - "Челси" (онлайн натижа) 17 21:55Coca Cola Суперлигаси. Санжар Турсунов майдон марказидан гол урган ўйинда АГМК "Қўқон-1912" устидан ғалабага эришди 40\n“Интер” Икардига йилига 6,5 млн. тўламоқчи, футболчи эса кўпроқ сўрамоқда\n“Интер” клуби жамоанинг асосий ҳужумчиси Мауро Икардига янги шартнома таклиф қилди.\nШартномага кўра, “нерадзуррилар“ аргентиналик футболчи учун йилига 6,5 млн. евро тўламоқчи. Бироқ, Икарди ва унинг агенти (аёли) Ванда Нара бу маблағдан норози. Улар клубдан 7,5 млн евро сўрамоқда, дея хабар беради Corriere dello Sport.\nАввалроқ, “Интер” Мауро Икардини сардорлик боғичидан маҳрум қилиб, уни Самир Хандановичга топширганди. Икарди Европа лигаси 1/16 финали доирасидаги “Рапид”га қарши ўйиннинг қайдномасига ўам киритилмаган. Шунингдек, унинг А серия 24 турида “Фиорентина”га қарши майдонга тушиши ҳам сўроқ остида бўлиб турибди.\nҚайд этиш жоизки, 26 ёшли ҳужумчига “Реал”, “Челси” ва Европанинг бошқа гранд жамоаларидан қизиқиш бўлмоқда.\n“Интер” Лаутарони олиб қолишга ишонмоқда 1


Москвадан Ўзбекистон вилоятларига репатриация авиақатновлари амалга оширилади — Sof.uz\n30.09.2020 09:48 414 Ўзбекистон\n«Uzbekistan Airways» Москвадан Ўзбекистон вилоятларига репатриация қатновларини амалга оширади. Бу ҳақда Транспорт вазирлиги ахборот хизмати маълум қилди.\nМаълум қилинишича, ушбу қатновлардан фақат COVID-19 ПЗР – тестининг (ПЗР тести қатновдан 72 соат олдин амалга оширилиши керак) манфий натижаси ҳақидаги маълумотномага эга бўлган Ўзбекистон Республикаси фуқаролари фойдаланиши мумкин. ПЗР маълумотномаси бўлмаган йўловчилар авиакомпания қатновларига қўйилмайди.\nавиақатнов карантин Россия-Ўзбекистон\n7.10.2020 14:18 141 Жаҳон


Амброксол-LIK – Meducate.uz – Дорилар ҳақида маълумотлар ўзбек тилида\nHome Йўриқномалар Амброксол-LIK\nПрепаратнинг савдо номи: Амброксол-LIK\nёрдамчи моддалар: пропиленгликоль, метилпарагидроксибензоат (Е 218), пропилпарагидроксибензоат (Е 216), 96% этил спирти, сорбит (Е 420), қулупнай ароматизатори, тозаланган сув.\nТаърифи: пушти рангли, ўзига хос ҳидли, ширин таъмли, сиропсимон тиниқ суюқлик. Сақлаш жараёнида чўкма ҳосил бўлиши мумкин.\nДаволаш давомийлиги касалликнинг оғирлигига боғлиқ ва уни даволовчи шифокор белгилайди.\n50 ёки100 мл дан банкада ёки флаконда, дозаловчи стакани билан қутида.\nОлдинги мақолаАмброксол таблеткалари14.04.2018


Англия терма жамоаси мураббийи тасодифан Россияга қарши ўйин режасини ошкор қилиб қўйди\n18:07 / 08.06.2016\nАнглия терма жамоаси бош мураббийи Рой Ҳожсоннинг ёрдамчиси Рэй Левингтон ўзи истамаган ҳолда Евро-2016 гуруҳ босқичида Россияга қарши кечадиган ўйин учун режани ошкор қилиб қўйди. Бу ҳақда The Telegraph хабар тарқатган.\nФотожурналистлардан бири томонидан олинган суратда Левингтон қўлида ўйин учун схемалар папкаси билан тушган. Сурат яқинлаштириб кўрилганда, Англия терма жамоаси Россияга қарши ўйинга Ҳарри Кейн, Деле Алли ва Уэйн Руни учлигини туширмоқчилигини аниқлашган.\nТерма жамоа бош мураббийи Рой Ҳожсон бундан олдинроқ машғулот майдони атрофига махсус ҳимоя экранларини ўрнаттирган эди. У шунингдек, футболчиларга машғулот жараёни ҳақида гапиришни тақиқлаган.\nАнглия ва Россия учрашуви 11 июнь куни Марселда бўлиб ўтади.


Кўришлар сони: 273\nГрафик редактор — веб дизайнерлар учун код редакторидан сўнг иккинчи ўринда турадиган муҳим жиҳат ҳисобланади. Дизайнерлар сайт макетларини яратиб, тайёр файлларни саҳифалаш (вёрстка) учун берадилар. Саҳифаловчилар (Версталщик) барча керакли маълумотларни қабул қилиб оладилар: матнлар, иллюстрация, ранглар, элементларнинг саҳифада жойлашуви ва улар орасидаги масофалар.\nГрафик редакторлар жуда кўп. Улардан қайси бирини танлаш кераклигини ҳар доим ҳам ҳал қила олмаслигингиз мумкин. Шунинг учун икки машҳур дастурни — Photoshop ва Figma ларни солиштирамиз.\nPhotoshop — ўта кучли график редактор ҳисобланади. Асосан растрли графика билан ишлаш учун мўлжалланган. У 1990 йилда яратилган ва бу ўтган давр мобайнида жуда кўплаб фойдаланувчиларга эга бўлди. Ўтказилган дизайн инсрументлари тадқиқотида энг машҳур 10 таликдан 4-ўринни эгаллаган.\nFigma — интерфейс ва прототиплар яратиш учун онлайн редактор ҳисобланади. У 2016 йилда яратилган бўлсада, Photoshop ни фойдаланувчилар сони жиҳатидан деярли 4 бараварга қувиб ўта олди. Бундан ташқари Figma дизайн инструментлари сифатида фойдаланувчилар миқдори жиҳатидан иккинчи ўринни эгалламоқда.\nҚайси редакторни танлаш кераклигини билиш учун, уларнинг интерфейслари, фойдаланиш соҳалари, тизим учун минимал талаблар ва бошқа параметрлар бўйича қиёслаб кўрамиз.\nСаҳифалашни ўрганишга ҳозироқ киришинг.\nТугмани босиш билан ўз маълумотларинингизни қайта ишланишига розилик билдирасиз\nГрафик редакторни танлашда унинг интерфейси муҳим роль ўйнайди. Мураккаб интерфейс фойдаланувчига уни ўрганиш учун кўпроқ вақт кераклигни талаб этади. Бундай интерфейсли дастурлар фойдаланувчилари тез-тез адашиб қолишлари ва бунинг натижасида хато қилишлари кўп кузатилади.\nFigma да икки асосий ишчи майдон мавжуд — график редактор ва файллар билан ишлаш менежери.\nФайл менежери аккаунт созламалари ва проект (лойиҳа) ҳамда файлларни бошқариш учун керак бўлади. Бу ерда гуруҳ (команда) яратиш, аккаунт созламаларни таҳрирлаш, жорий ва яқинда фойдаланилган лойиҳаларни таҳрирлаш ва янги плагин жорий қилиш мумкин.\nФигма лойиҳа менежери\nFigma да иккинчи иш майдони — график редактор. Бу ерда дизайнерлар макетлар ясайди, Саҳифаловчилар эса иллюстрация, матн ва саҳифалаш учун объект параметрларини топишлари мумкин.\nFigma ичидаги график редактор\nPhotoshop да мураккаб интерфейс, кўплаб созламалар ва инструментлар жойлашган. Буни шундай тушунтириш мумкинки, ушбу дастурдан турли соҳа мутахассислари фойдаланишади: веб-дизайнерлар, фотографлар, саҳифаловчилар, иллюстраторлар. Уларнинг барчасига турли кўринишдаги созламалар керак бўлади.\nБундай кўриниш янги фойдаланувчиларга ҳалақит бериши мумкин. Ҳар бир фойдаланувчи ўзига зарур бўлган ускунини дарров топа олмаслиги мумкин.\nPhotoshop дастурининг кўплаб ускуналар ойнаси\nИш майдонини ҳар бир фойдаланувчи ўизга мослаб олиши мумкин. Бунинг учун зарур бўлмаган ускуналарни яшириб ёки беркитиб қўйиш орқали оптималлаштириш мумкин. Ана шунда фойдаланувчига ортиқча ва керак бўлмаган маълумотлар ҳалақит бермайди.\nҚуйида саҳифаловчи учун Photoshop дастурининг кўриниши.\nГрафик редакторни танлашда унда қанчалик осонлик иш бошлаш мумкинлигини ҳам ҳисобга олиш зарур. Ўрнатиш жараёни қанчалик осон бўлса, шунчалик ишни тезроқ бошлаш мумкин бўлади.\nИкки вариант — десктоп иловаси ва браузер версияси мавжуд. Иловани компьютерга ўрнатиш керак бўлади. Браузер версияси ҳеч қандай ўрнатишларсиз ишга тушиши мумкин.\nFigma — бу браузерда ишловчи онлайн редактор. Бу шуни англатадики, компьютерга ҳеч нарсани ўрнатиш зарур эмас, шунчаки компьютердаги мавжуд браузерлардан бирини ишга тушириб, авторизациядан ўтиш кифоя.\nБу усулнинг камчилиги шуки, интернетсиз ишламайди. Шу билан бирга видеокарта кучли бўлмаса секин ишлаши мумкин. Локал шрифтлардан фойдаланиш учун қўшимча Figma Font Helper. ни ўрнатиб олиш зарур бўлади.\nFigma яратувчилари Windows ва Mac OS учун десктоп иловасини ҳам яратишган. Ушбу илова браузер версияси билан бир хил функцияларга эга. Камчилиги эса интернетсиз ишламайди. Прокси уланиш орқали интернетдан фойдаланувчилар фақатгина браузер версиясидан фойдаланадилар.\nPhotoshop компьютерга ўрнатилади. Бунинг қулайлиги шуки, у интернетсиз ишлайверади. Интернет фақатгина дастурни фаоллаштириш учун, булутли технологияларга рухсат олиш учун зарур бўлади.\nҲамма график редакторлар ҳам бепул эмас. Уларни танлаётганда ушбу жиҳатига ҳам эътибор қаратиш лозим.\nFigma — шартли бепул график редактор ҳисобланади. Унинг фойдаланиш учун 3 усули мавжуд: бошловчилар учун, профессионаллар учун, ташкилотлар учун.\nБошланғич бепул тарифда бир қатор чекловлар мавжуд:\nбир пайтнинг ўзида макетни таҳрирлаш 2 фойдаланувчидан кўп бўлмаслиги;\nБир командада 3 лойиҳадан ортиқ бўлмаслиги;\nФайл ва лойиҳа тарихи 30 кундан ортиқ сақланмаслиги.\nБошқа тарифлар эса пуллик. Профессионал тарифда ҳар бир фойдаланувчи учун ойига 12 доллардан тўланади. Олий таълимда ўқишини тасдиқланганда талаба ва ўқитувчилар учун бепул бўлиши мумкин.\nТашкилотлар ҳар бир фойдаланувчилар учун ойига 45 доллардан тўлайди.\nFigma Тариф нархлари\nPhotoshop — пуллик дастур. 7 кун давомида бепул фойдаланиш мумкин. Уч хил варианти бор: оддий фойдаланувчилар, тижорат ва ўқувчилар учун.\nPhotoshop тариф нархлари\nИш жараёнида қулайлик муҳим параметрлардан ҳисобланади. Саҳифаловчи макетни олиб, лойиҳанинг саҳифаланган қисмини мижозга кўрсатади, ўзгаришларни қабул қилади, қайта ишлайди. Ушбу жараён қанчалик содда бўлса, хатоликлар шунча кам бўлади.\nФигма — Google Docs дизайн оламида.\nFigma да бир пайтнинг ўзида бир неча одам ишлаши мумкин. Starter тарифида 2 фойдаланувчидан кўп бўлмаслиги керак. Барча ўзгаришлар булутларда сақланади.\nБунинг қулайлиги шундаки, барча ўзгаришлар ва изоҳлар жамоага маълум бўлади. Бир лойиҳанинг файлларини жамоанинг бошқа фойдаланувчиларига қайтадан жўнатишнинг керакги йўқ.\nFigma да лойиҳа устида ҳамкорликдаги иш проектом в\nФотошопда фақат битта фойдаланувчи ишлаши мумкин холос. Мана шунинг учун ҳам бир қатор муаммолар юзага келади: файллар йўқолиши мумкин, жамоа актуал бўлмаган версиясини жўнатиши мумкин. Мижозда лойиҳа файлини кўриш учун Фотошоп дастури бўлмаслиги мумкин. Жамоада лойиҳа муҳокамасини уюштириш қийин бўлиши мумкин.\nPhotoshop да лойиҳа устида ҳамкорликда иш\nКомпьютерга қўйилган талаб\nГрафик редактор узилишларсиз, тез ишлаши керак. Компьютер график редакторнинг минимал талабларига жавоб бермаса меъёрда ишламаслиги мумкин.\nБраузер версияси учун ОТ: Windows 8.1, MacOS 10.10 (Yosemite), барча Linux.\nВидеокарта:: Intel HD Graphics 4000, Nvidia 330m, ATI Radeon HD 4850.\nТребования к браузеру для работы в браузерной версии Figma.\nТребования к ОС для работы в десктопном приложении.\nМинимальные системные требования для установки Photoshop на ОС Windows и macOS\nҚайсини танлаш керак\nДизайнер одатда Figma ни танламоқдалар. Лекин Figma Photoshop ни тўлақонли ўрнини боса олмайди. Фигма да дизайнерлар учун барча зарур имкониятлар мавжуд эмас. Мисол учун Фигма да растрли графика билан ишлаш имкони мавжуд эмас. Шунинг учун саҳифаловчилар учун иккала график редактордан хабарлари бўлиши фойдадан холи эмас. Бунда асосан турли мижозлар билан ишлашга тўғри келганда асқотади.\nFigma асосан қулай интерфейсда ва тўғридан тўғри браузерда ва жамоа бўлиб иш бошловчилар учун қўл келади.\nДизайнерлар макетни бутунича Фотошопда камдан-кам ҳолатларда ясамоқдалар. Улар асосан Фотошопда фонни, расмларни, коллаж ва баннерларни яратиш ва таҳрирлашда фойдаландилар.\n2 комментария к «Фигма ёки Фотошоп? Бошловчилар учун қайсиниси?»\n19.03.2022 в 23:11


Ёмон болалар бўлмайди, балки масъулиятсиз ва лоқайд катталар бўлади\n25 Мар 2019 5478\nБолалардаги шафқатсизлик қанчалик чуқур илдиз отиши мумкин? Нима учун ёш бола нималар мумкин экани чегарасини билмайди? Тўққиз-ўн ёшлардаги уч болакайнинг биттасига ҳужум қилганига тасодифан гувоҳ бўлиб, беихтиёр ўзингга шу ва шунга каби саволларни бера бошлар экансан. Ёши кичикроқлари каттароқларининг айтганини бажонидил, сўзсиз бажаришмоқда: қўлини қаттиқроқ қайириш керакми – муаммо эмас, уят гаплар билан сўкиш керакми – бундан осони бор эканми?\nҲаммамиз ҳам бола бўлганмиз, ҳар биримиз ўз шахсий ўсиш босқичидан ўтганмиз, албатта. Илгари ҳеч нраса муштлар ёрдамида ҳал қилинмаган дея оламизми? Йўқ, албатта. Бироқ ҳозирги болаларнинг шафқасизлиги ошиб кетяпти. Бугун бемалоб бештаси биттасини уриб-тепиб, калтаклаши мумкин, олтинчиси, буни тасвирга олади ва интернетга жойлайди. У ер-бу ерда эшитиб қоламиз, фалон мактабга фалончи ўқувчи яна пичоқ ёки кастет (муштга кийиладиган уришиш қуроли) олиб келганини эшитиб қоламиз. Муштлашувлар салкам меъёрга айланиб бормоқда.\nБунга ким айбдор ва қандай йўл тутиш керак? Шу ва шу каби саволлар билан ҳар куни тарбияси оғир болалар билан ишлайдиган – Тошкент шаҳри Яшнобод тумани ИИБ ФМБнинг вояга етмаганлар билан ишлаш, жиноятчилик ва ҳуқуқбузарликка қарши кураш профилактикаcини мувофиқлаштириш бўлими инспектори Барно Қориевага мурожаат қилдик.\n- Болалар шафқатсизлиги қанчалик чуқурлашиб кетиши мумкин?\n- Бу саволга бирданига жавоб бериш қийин. Бир ҳолат иккинчисини мутлақо такрорламайди. Масалан, амалиётимда шунақасини кўрганман: коллеж ўқувчиси саккизинчи синфда ўқийдиган ва мини-юбка кийган қизларнинг «эсини киритиб қўйиш» учун уларнинг оёқларини кесишга қарор қилган. Ҳуқуқни муҳофаза қилиш органи ходимларининг нега бундай қилгани ҳақидаги саволига, бошқа калта юбка киймасликлари учун, дея жавоб қайтарган. Бу уларга сабоқ бўлармиш. Бошқа бир ҳолат иштирокчилари эса ўнинчи синф ўқувчилари. Гўзал (барча исмлар ўзгартирилган) синфдоши Маҳмудга Анварнинг у ҳақда ёмон гапларни айтгани, кетидан қариндошларини сўкканини айтади. Бундан қаттиқ ғазабланган Маҳмуд Анварга: «Агар эркак бўлсанг, юр, мактабдан четда гаплашамиз», деган. Анвар эса бундай гап ҳеч қачон бўлмаганини айтган, аммо Маҳмуддан қўрқмаслигини, ўзини ҳимоя қила олишини кўрсатиб қўйиш учун ҳам «разбор»га рози бўлган. Натижада Маҳмуд синфдошига пичоқ билан жиддий жароҳат етказган ва Анвар ҳодиса жойининг ўзида ҳаёт билан видолашган. Иккала ҳолатда ҳам айбдорлар жиноий жавобгарликка тортилди. Хуллас, юқоридаги мисоллардан кўриниб турибдики, саволга бирданига жавоб бериш чиндан ҳам қийин.\n- Тарбияси оғир болаларни нима бирлаштиради?\n- Одатда, ўхшаш ўхшашига тортилади. Барча тарбияси оғир болаларнинг амалда дунёқараши бир хил. Улар, асосан, мудом хафалик, оғир ҳаётий вазиятлару кечинмалар гирдобида бўлади. Кўпинча бирор тузук-қуруқ иш қилишмайди. Алкоголли ичимликларни, тамаки маҳсулотларини, психотроп воситаларни эрта татиб кўришади. Улар учун бу одатий турмуш тарзи. Бунинг учун уларни ёмон дейиш мумкинми? Йўқ, мумкин эмас. Ёмон болалар бўлмайди. Масъулиятсиз ва лоқайд катталар бўлади. «Кичкина шаҳзода» асарини эсланг:\n- Одамлар бу ҳақиқатни унутиб қўйди, - дейди Тулки. – Биз ҳамиша қўлга ўрганиб қолганлар учун масъулмиз.\nНега кўпгина катталар ўз фарзандлари учун масъул эканини унутишмоқда? Айнан, уларнинг лоқайдлиги, гоҳо ноижтимоий турмуш тарзи фожиали ҳолатларга сабаб бўлмоқда. Сўнгги пайтларда болаларнинг тарбияси билан мактаб ва профилактика инспекторлари шуғулланишлари керак, деган ота-оналар тобора кўпайиб бормоқда. Хуллас, исталган киши, фақат ўзлари эмас. Бир топиб айтилган гап бор, едириб-ичириш – бу ҳали тарбия берди, дегани эмас. Жамиятда ҳам тарбияси оғир болалар асосан, нохуш оилаларда учрайди, деган фикр мавжуд, аммо бундай эмас. Баъзан ҳар томонлама яхши дейилган оила фарзандининг ҳам ўзини тутиши кўнгилдагидек бўлмайди. Бунда ота-она ва фарзандлар ўртасида алоқанинг йўқлигига тўқнаш келамиз. Бундай оилалардаги ота-оналар фарзандларининг тинчини бузишларидан қимматбаҳо совғалар, пул бериб «қутулади». Натижада болада ёшлигиданоқ менга ҳамма нарса мумкин, ота-онамнинг пуллари ва танишлари барча муаммоларни ҳал қилади, деган тушунча пайдо бўлади.\n- Болаларнинг шафқатсизлигига ким айбдор?\n- Шафқатсизлик бир кунда пайдо бўлиб қолмайди ва боланинг ҳам бир соат ичида тарбияси бузилиб қолмайди. Катталарнинг муаммони кўришни истамаслиги вақтни йўқотишга олиб келади. Бир ажойиб ривоят бор, ота-она уч ойлик фарзандини кўтариб донишманднинг олдига келибди. Улар болани қачон тарбиялай бошлаш кераклигини сўрашибди. Донишманд эса уларга 12 ойга кеч қолганини айтибди.\nБола, аввало, катталарнинг меҳри ва эътиборини ҳис этиши лозим. Афсуски, ана шу оддийгина ҳақиқатни кўпчилик унутиб қўймоқда. Амалиётимизда ҳам кўп учрайди: ота-она фарзандининг тамаки чекиши, тенгқурларига зўравонлик қилиши, алкоголли ичимлик ичишидан мутлақо бехабар бўлади. Масалан, бир ҳодисани олсак, тўққизинчи синф ўқувчиси мактабга пиво кўтариб келган. Яхшиямки, ўқитувчи буни дарров кўриб, мактаб директори ва профилактика инспекторига хабар берган. Бунда боланинг ота-онаси жазоланди. Айтиш керакки, боладаги шафқатсизлик кўпинча у уйида кўрадиганларининг акси ҳамдир. Масалан, ота онаси ва болани хафа қилсаям ҳеч ким уни тўхтатмайди. Табиийки, бола катталарнинг бу хатти-ҳаракатлари моделидан нусха олади. Ёшлигиданоқ барча муаммо муштлар ёрдамида ҳал этилишини кўрган бола қалбида раҳм-шафқат қаердан бўлсин.\n- Тарбияси оғир болалар билан қандай ишлар олиб борилмоқда?\n- Бу иш комплекс тарзда олиб боримоқда, «заргарона», деса ҳам бўлади. Унга синф раҳбарлари, маҳалла вакилларини ҳам жалб этяпмиз. Шубҳасиз, бошданоқ бундай бола билан алоқа ўрнатиш зарур. Ким болалар билан ишлаган бўлса, бунинг қанчалик қийин эканини яхши билади. Тарбияси оғир деб ҳисобланадиган бола худди типратиканга ўхшайди. У ҳар бир нарсада хавфни сезади. Унга яқин бориш ҳеч қачон осон бўлмайди. Бундай болалар одатда катталарга ишонмайди, улар учун обрў-эътиборли, деган гап йўқ. Биргина профилактик суҳбатнинг ўзи эса ҳамиша камлик қилади, баъзида унга ўзи ҳозир танлаган йўлни давом эттириш қандай оқибатларга олиб келиши мумкинлигини кўрсатиб беришга тўғри келади. Бундай болаларни спортга жалб қилишга ҳаракат қиляпмиз. Улар ҳам бизнинг назоратимиз ва кузатувимизда бўлади. Албатта, мактабларда бевосита болалар билан ишлайдиган психолог штатларининг бўлиши бизга катта мадад беради.\n- Ота-оналарга тавсияларингиз қандай?\n- Сўзсиз, ёшлигиданоқ фарзандлари билан шуғулланишсин, уларнинг турмушига қизиқишсин, нималарга қизиқишларига эътибор қаратишсин. Ана шунда ундан сўнг умумий тил топишиш жуда қийин бўладиган ўтиш ёшидаги улкан жарлик ҳосил бўлмайди.


Руҳ бу хабарчидир\n15:03 / 15 январь 2554 pdf Ўқиш режими + -\nҚабр азоби руҳга ҳам, жасадга ҳам бўладими? Унда йўқ бўлиб кетган жасадлар нима бўлади?\nҚабр азоби ва роҳати руҳ ва жасадга бўладими?! Ёки руҳнинг ўзига бўладими? Бунинг жавоби жумҳур уламолар наздида неъматлар жасадга ҳам, руҳга ҳам бўлади. Шунингдек, азоб ҳам жасадга ва руҳга бўлади, дейилган.\nЭй дўстим! Инсон вафот этганидан сўнг икки, уч, тўрт йил ўтиб унинг аъзолари титилиб парчаланиб тупроққа айланиб кетади. Қандай қилиб сиз айтганингиздек жасад ҳам руҳ ҳам азобланиши мумкин? Уламолар бу ҳақида нафақат диний жавоб, балки илмий жавоб ҳам берганлар. Мусулмонларнинг фалсафа илми билан шуғулланган Фаробий, Ибн Рушд, Ибн Сино каби уламолари ҳам бу ҳақида жавоб берганлар. Бу илмий ҳақиқат саналади.\nИнсон дунё ҳаётида икки таркибдан иборат, яъни у жасад ва руҳдан таркиб топган мавжудот саналади. Инсон вафот этиб барзаҳ ҳаётига ўтганда ҳам икки таркибдан, яъни жасад ва руҳдан иборат бўлади. Лекин, руҳ дунё ҳаётида жасадга киритилган бўлади. Яъни унга ҳибс қилинган бўлади. Руҳ бир неча лаҳзаларда турли уфқларга мос ва муносиб бўла олар эди. Аллоҳ таоло ушбу руҳни инсон қафасига хибс қилиб қўйишни хоҳлади ва уни инсон ичига қамаб қўйди. Руҳ у жойда бир муддат, инсон умри тугагунича туради холос. Руҳ шу жойда ҳибсдалик муддатида ушбу жасаднинг ҳаракати билан у ер, бу ерга силжиши мумкин. Унинг бундан бошқа жойга боришга кучи етмайди. Чунки, у ушбу қафас ичига ҳибс қилингандир. Агар инсон вафот этса бу ҳолатнинг акси бўлади. Яъни аввал руҳ жасадга тобеъ бўлган бўлса, энди жасад руҳга тобеъ бўлади. Агар инсон ҳаёти яхшилик билан хотима топган бўлса у роҳат олади. Унинг руҳи турли уфқларга мос ва муносиб бўла олади. Яъни ушбу жасадга киришдан олдин бўлгани каби бир неча лаҳзаларда турли уфқларга мос ва муносиб бўла олади. Лекин руҳнинг ушбу жасад билан бўлган боғлиқлик риштаси руҳ қаерда ва қандай бўлса шундай давом этиб қолаверади. Бу худди қуёш шуъласига тамоман ўхшайди. Қуёш ҳозир биздан жуда узоқда турибди. Лекин унинг шуъласи бизгача чўзилган. Шунингдек, руҳнинг ҳам шуъласи бор. Руҳ турли уфқларга мос ва муносиб бўлсада унинг шуъласи ушбу жасаднинг зарралари билан боғланган. Бу зарралар оз ёки кўп бўлсада руҳ у билан боғланиб туради.\nЖасад ушбу ришта орқали роҳат ва азобни ҳис қилиб сезади. Лекин, инсон кўп ҳолатларда ўзининг ўлимидан кейинги барзаҳ ҳаётига қайтганида бўладиган ушбу илмий ҳақиқатларни эшитган вақтда, олган ушбу маълумотларнинг мезонини ўзи яшаб турган бу ҳаётдаги қоидалар мезонига солиб кўришга урунади. Бу хато нарса. Яъни у «Бу маъқул ёки бу тўғри келмаяпди», дейди. Чунки у эшитаётган нарсани ўзи яшаб турган дунё ҳаётидаги қонунларга солиб кўради.\nБиз вафот этгандан кейин, у ерда бўладиган қонунлар бошқа нарса. Биз у ер, бу ерлардаги илм даргоҳларида олаётган ва ўрганаётган илмий қонунлар ким учун яратилган? Ушбу ер устида дунё ҳаётини яшаб ўтказаётган кишилар учун яратилган. Улар бу дунё ҳаётидан ўтганидан кейин бу қонунлар ёпилиб бошқа қонунлар очилади. Сиз билмайсиз, сиз у ҳаётда ҳали яшаб кўрганингиз йўқ. Аллоҳнинг баёноти сизга хабар берган. У ердаги ҳодисаларни сиз бу дунё ҳаётига тортиб келиб, уларни бу ердаги қонунларда қўллашингиз ҳам хато саналади.\nБу ерда «Роҳат ҳам, азоб ҳам руҳнинг ўзи учун бўлади, жасад бу нарсаларнинг ҳеч бирини сезмайди» - деб, ўйлайдиган кишилар ҳам учрайди. Воқеликда бу хато нарсадир. Қиёматда ҳам, барзаҳ ҳаётида ҳам бўладиган оғриқ ва алам жасад учундир. Нима учун? Чунки руҳ олий тўпламдан тушган. Агар у кофир кишининг қалбида мавжуд бўлганида эди у ҳамиша ўзининг Холиқи ва Мавлосига ташна ва орзуманд бўларди. Куфр ва бузуқ йўлларни танлаган ушбу кишига мухолиф бўлар эди. Руҳ айтганимиздек олий тўпламдан тушган. Агар руҳнинг ўзи азобланадиган бўлса сабабсиз азобланган бўлиб қолади.\nВоқеликда руҳ нима? Руҳ бу хабарчидир. Руҳ агар жасад эгаси азобга лойиқ бўлса, унга азобни кўтариб келади. Агар жасад соҳиби неъматга лойиқ бўлса унга неъматни олиб келади. Руҳ жасад сезадиган ҳис туйғуни олиб келувчи чопардир.\nИмом Бутийнинг «Кубро ал-яқинияти ал-кавния» номли туркум суҳбатидан таржима қилинди.\nТаржимон Абдуллоҳ Ғуломов.\n13:17 / 15 январь 1349\n17:30 / 15 январь 1589\n1842 10:29 / 01.11.2018\n1563 17:03 / 30.11.2018\n1710 15:10 / 17.12.2019\n1974 11:03 / 24.11.2018


Чунки АҚШ бу мамлакатга қўшин киритганидан буён кўкнори етиштириш камайиш ўрнига тобора кўпайиб боряпти. Афғонистонда халқаро терроризмга қарши кураш олиб бораётган давлатларнинг ёрдамига қарамай, Кобул ҳукуматининг наркотикларга қарши тадбирлари самара бермаяпти.\nБМТнинг Наркотикларга қарши кураш ва жиноятчиликнинг олдини олиш идораси матбуот вакили Ричард Мурфи сўзларига кўра, 2006 йилда Афғонистонда кўкнори етиштириш 50 фоиз кўпайиб, 6100 тоннани ташкил этган.\nАна шу ўсишдан келиб чиқиб, АҚШ Афғонистоннинг наркотиклар ишлаб чиқариш бўйича жаҳондаги етакчи давлат бўлиб қолишидан манфаатдор, дегувчилар ҳам учрамоқда. Хусусан, “www.c-asia.org” сайтида эълон қилинган мақола муаллифи Андрей Скрябин Афғонистонда наркотиклар қанча кўп етиштирилса, унга барҳам беришда Кобул ҳукумати шунча кўп ёрдамга муҳтож бўлади ва шу баҳона Америка ўзининг азалий рақиби бўлган Россия ва Хитой чегарасига яқин Афғонистонга мустаҳкам жойлашиб олади, дея фикр билдирган.\nАммо ўзбекистонлик мустақил кузатувчи Комрон Алиев бу фикрда асос йўқлигини айтади.\n“Афғонистонда Американинг наркотикларга қизиқиши бор ёки у ерга жойлашиб олмоқчи, деган фикрга тамомила қўшилиш мумкин эмас. Афғонистонда тинч ҳукумат ўрнатилса ва тараққиёт йўлга қўйилса, табиийки, у ерда Американинг ҳарбий базаси ҳам қолиши мумкин. Афғонистон Америка билан дўст мамлакатга айланиши мумкин. Бу эса Американинг стратегик манфаатларига хизмат қилади”, - дейди К.Алиев.\nЎтган йили, айниқса, Ҳилманд ва Қандаҳор вилоятларида кўкнори ўстириш кўпайган. БМТнинг Наркотикларга қарши кураш ва жиноятчиликнинг олдини олиш идораси вакили Ричард Мурфи бунинг сабабини изоҳлар экан: “Бу минтақада исёнчилар фаолияти кучайиб, қонунсизлик юзага келгани боис, Кобул ҳукумати аввалги йиллардаги каби наркотикларга қарши етарлича чора кўра олмади. Бундан ташқари, Афғонистон расмийлари орасида коррупция кенг тарқалгани ва айрим расмийларнинг наркотиклар савдосига бевосита алоқадорлиги ҳам мамлакатда кўкнори етиштириш кўпайишига сабаб бўляпти. БМТ Кобул ҳукуматини бундай расмийларга қарши кескин чора кўришга чақириб келмоқда”, - деди.\nКомрон Алиев эса сўнгги йилларда Афғонистонда наркотиклар кўпайишига мамлакатда юзага келган оғир иқтисодий-ижтимоий вазият сабабчи эканини билдирди.\n“Афғонистонда кўкнори экиш толиблар пайтида камайтирилган эди. “Толибон” ҳаракати қаттиқ чоралар кўриш орқали кўкнори экиладиган майдонларни қарийб ўн баробар камайтиришга муваффақ бўлган эди. Ҳозир у ерда фуқаролар уруши давом этмоқда, аҳоли иш билан таъминланмаган, маошлар кам. Шунинг учун кўкнори экиш эркинроқ йўлга қўйиб қўйилган, чунки халқни қандайдир йўллар билан боқиш керак, бюджетга пул тушиши керак”, - дейди Комрон Алиев.\nРичард Мурфи Афғонистонда наркотиклар кўпайишидан на Афғонистон, на минтақа давлатлари ва на халқаро жамоатчилик манфаатдор эканини таъкидлади.\n“Менимча, Афғонистонда кўкнори етиштириш камайишидан барча давлатлар манфаатдор. Чунки наркотиклар савдоси, аввало, Афғонистон ва минтақа давлатларига, қолаверса, афғон наркотиклари истеъмол қилинаётган давлатларга салбий таъсир этмоқда. Менимча, халқаро миқёсда наркотиклар савдосига қарши курашда барча давлат ҳамкорлик қилиши керак”, – деди БМТ расмийси.\nАйни пайтда Афғонистон ҳукумати мамлакатдаги кўкнори ҳосилининг 10 фоизи етиштирилаётган Ҳилманд вилоятида кўкнори ўстирилишига қарши янги кампания бошланганини маълум қилди. Ҳилманд вилояти ҳокими Асадулло Вафо мазкур кампанияни амалга ошираётган 600 афғон полициячиси ва ҳарбийларини НАТО аскарлари қўллаб-қувватлаётганини билдирди.


13:46 / 31.03.2017\nТошкент шаҳридаги Турин политехника университети талабалари янги “SoccerBots” роботни яратишди. “SoccerBots” РобоСпорт учун ишлаб чиқилган кириш лойиҳаси бўлиб, унинг асосий мақсади ёшларнинг робототехника ва дастурлашга нисбатан қизиқишларини уйғотишдир.\nМазкур ўйинда ҳар бир жамоада биттадан тўрттагача иштирокчи қатнашиши мумкин. Ҳар бир иштирокчи битта роботни масофавий конроллер ёрдамида Wi-Fi технологияси орқали назорат қилади.\nЎйиндан асосий мақсад эса жамоалар рақиб дарвозасига гол киритишдан иборат бўлиб, рақибларига нисбатан кўпроқ гол киритган жамоа беллашувнинг ғолибига айланади. Дарвозалар инфрақизил сенсорлар билан ёритилиб, улар ёрдамида копток дарвозага киритилгани аниқланади. Урилган голлар ҳисоби махсус светодиод матрицада ўз аксини топади.\n“SoccerBots” лойиҳаси Тошкент шаҳридаги Турин политехника университети талабалари Тошпулатов Давронбек, Ишмуҳамедов Борийхон, Умаров Сардор, Адилов Нуриддин ва Якубов Абдулазиз томонидан ишлаб чиқилган.\nТурин политехника университети SoccerBots\nТошкентдаги Турин политехника университети Хивада халқаро анжуман ташкил этмоқда\nТошкентдаги Турин политехника университети томонидан мини-автобус ва поезд яратилди


Узбекистан | Ўзбекистон ва жахон янгиликлари - Part 83\n27 февраль 16:24\nЎзбекистон Марказий банки томонидан 10 минг сўмлик номиналдаги янги банкноталар муомалага чиқарилади. «Газета.uz»нинг Марказий банк ва ҳукуматдаги ахборот манбалари мазкур маълумотни тасдиқлади. Сешанба куни эрталаб ижтимоий тармоқларда Олий Мажлис Сенатининг янги банкноталарнинг чиқарилиши тўғрисидаги қарори нусхаси тарқалди. Бундай ҳужжат аслида имзоланган, деб қайд этди ахборот манбаси. Янги купюраларнинг муомалага чиқарилиш санаси ҳозирча маълум эмас. Янги […]\n27 февраль 16:23\n1 июндан Ўзбекистонда Олий суд ва Олий хўжалик суди бирлаштирилиб, фуқаролик, жиноий, маъмурий ва иқтисодий суд жараёнлари соҳасида суд ҳокимиятининг ягона олий органи — Ўзбекистон Республикаси Олий суди ташкил этилади. Бу Президент Шавкат Мирзиёевнинг 21 февралдаги «Ўзбекистон Республикаси суд тизими тузилмасини тубдан такомиллаштириш ва фаолияти самарадорлигини ошириш чора-тадбирлари тўғрисида»ги фармонида ўз аксини топган. Фармон матни «Ўзбекистон» телеканалининг «Ахборот» дастурида […]\n27 февраль 16:11\n14 февраль 11:52\nБир ой ичида 67 минг ит қутуришга қарши эмланди\nФевралда қутуришга қарши кураш бўйича ойлик давомида Ўзбекистонда 67,4 минг ит қутуришга қарши эмланди,


*9 май—Хотира ва қадрлаш куни\n73 йилдан сўнг эгаси топилган жанговар орден\nБухоро шаҳрида яшовчи Иккинчи жаҳон уруши қатнашчиси Гамик Закиев (суратда) учун 9 май—Хотира ва қадрлаш куни арафаси қувончли воқеаларга бой бўл¬ди.\nУни табриклагани хонадонига вилоят ҳокими Ў.Барноев, Ўзбекистон Республикаси Мудофаа вазирининг ўринбосари, Жануби-ғарбий махсус ҳарбий округи қўмондони, генерал лейтенант Б.Ташматов, Россия Федерациясининг Ўз¬бе¬кис¬тондаги элчихонаси ҳарбий атташеси С.Чер¬нишев ва бошқалар ташриф буюрди.\nОтахонга Хотира ва қадрлаш куни ҳамда Иккинчи жаҳон урушида қозонилган ғалабанинг 72 йиллиги муносабати билан республикамиз Президенти томонидан йўлланган табрик ўқиб эшиттирилди.\nЭътиборли яна бир жиҳат. Гамик Закиевнинг фашист босқинчиларига қарши оловли йиллардаги жасорати эътирофи бўлган ордену медаллари қаторига яна битта мукофот қўшилди. Унга "Красная звезда" ордени билан мукофотлангани тўғрисида Россия Президенти томонидан имзоланган гувоҳнома ва орден тантанали топширилди.\nБу мукофотнинг тарихи узоқ. Гамик Закиев Иккинчи жаҳон урушига 1943 йилда жўнаб кетди. Ўшанда 18 ёшли йигитча эди. У Украинани озод қилиш учун бўлган беомон жангларда иштирок этди. Г. Закиев раҳбарлик қилаётган пулемётчилар взводи Чехословикияни фа¬шист¬лардан тозалашда ҳам ўзини кўрсатди. Ўша кунларнинг бирида кичик лейтенант бошчилигидаги аскарлар тиш-тирноғигача қуролланган душманнинг қаттиқ қаршилигига дуч келди. Улар мустаҳкам позицияни эгаллаган фашистлар ротасининг кучли истеҳкомини ёриб ўтишга муваффақ бўлишди. Бу эса мазкур йўналишда ҳаракат қилаётган қўшинларимизнинг олдинга интилишларини таъминлаш имкониятини яратди. Ҳарбий операциядаги жасорати учун взвод командири кичик лейтенант Гамик Закиев 1944 йилнинг 7 ноябрида 211-ўқчи дивизия қўмондонининг буйруғига биноан "Красная звезда" ордени билан тақдирланди. Бироқ оловли жанглар давом этаётган ўша даврда мукофот топширилмай қолди. Бунинг устига 1945 йилда Узоқ Шарқдаги жанговар ҳаракатларда иштирок этди. Уруш тугагандан сўнг 1947 йилгача Мўғулистонда ҳарбий хизматни давом эттирди.\nШундан сўнг Самарқанд шаҳридаги савдо институтини иқтисодиётчи мутахассислиги бўйича битириб, Бухорога ишга йўлланма олди. Узоқ йиллар, нафақага чиққунга қадар савдо ташкилотларида самарали меҳнат қилди.\nЎтган йилнинг ёзида қўш¬ниларнинг бири ҳарбий архив сайтида Иккинчи ¬жаҳон уруши қатнашчиси бўлган бобоси ҳақидаги маълумотни изларкан, Гамик бобонинг жанговар ҳаёт йўлига оид маълумотга, жумладан, унга топширилмай қолган орден тўғрисидаги қайдномага ҳам кўзи тушди. Бу ҳақда хабардор қилинган Г.Закиевнинг невараси Лизия мудофаа ишлари бош-қармасига мурожаат қилди. Шу тариқа, жанговар орден 73 йилдан сўнг эгасини топди.\n—Биз, уруш қатнашчилари доимо эъзозда,—дейди Гамик Григорьевич.—Давлатимиз ¬кексаларнинг фаровон яшаши учун катта ғам¬хўрлик қилмоқда. Яқинда ¬Президентимиз Ш.Мирзиёевнинг фармони ва қарорига мувофиқ, пул мукофоти билан тақдирландим, республикамизда ишлаб чиқарилган енгил автомашинани навбатсиз харид қилиш учун имтиёзли сертификат топширилди. Врачлар соғлиғимдан хабардор.Бутун маҳалла "ўзимизнинг қадр¬дон Гамик ота" деб ҳурматимни жойига қўяди. "Красная звезда" ордени топширилганидан улар ҳам хурсанд. Сизларга айтсам, дунёда тинч¬ликдан азиз бойлик йўқ. Бу бой-ликни халқимиз қадрлайди. Осойишталик бўлган жойда инсон бахтиёр яшайди.


21.12.2018 15:30 1 532\nҚўшиқчи Жаҳонгир Позилжоновнинг Президентга аталган «Селфи» қўшиғини эшитиб, очиғи энсаларим қотиб кетганди. Бу ҳолга тушган фақат мен эмасканман. «Қўшиқ» ҳақида интернет ОАВ ва ижтимоий тармоқларда кескин танқидлар ёғилмоқда.\nСамимий, таъмадан йироқ мақтов ва фахрланиш яхши нарса. Фақат улар МАДДОҲЛИКка айланиб кетмаслиги керак. Чорак аср давомида жуда кўп соҳаларда, жабҳаларда ютқазиб қўйганимизни Президентимиз ҳам бот-бот таъкидлаб турибди. Хўш, бунинг сабаби нима эди? Сабаби – маддоҳлик эди, қарсакбозлик эди, ҳайбаракаллачилик эди! Ўша пайтларда ҳам бу ҳолатлар Биринчи Президентимизга сираям ёқмаган, албатта. Аммо маддоҳбозлар кўп эди. Улар ичида фонаграммасиз куйлашни эплай олмайдиган қўшиқчилар, артистлару масхарабозсифат қизиқчилар... етакчи эди.\nШу боис Шавкат Мирзиёев дастлабки кунларданоқ қатъий талаб қўйди: «Тамом, қарсакбозликка, маддоҳликка чек қўямиз!»\nҲатто ўша вақтда бир хонанда аёл томонидан Президентга атаб (аслида шахсий манфатини кўзлаб, бошқа хонандалар ўйлаб ўтиргунча «улоқ»ни олиб кетиш илинжида) куйланган қўшиқ аямай танқид қилинган ва эфирлардан тўхтатилганди. Шундан сўнг, қўшиқчилар бу мавзуга эҳтиёткорона ёндаша бошлашганди. Соҳталик, кўзбўямачилик билан ордену нишонлар олиш даври ўтганини англаб етишганди. Лекин... лекин Позилжонов (ўрганган кўнгил ўртанса қўймас, деганларидек) бу чегарани қўрқмай янчиб ўтди. Нега ҳам қўрқсин, ахир Президентни улуғлаб куйласа ким қаршилик қиларди?! Бу қўшиққа қарши бўлиш, Президентга қаршилик қилишдек гапку! Позилжонов(лар) шундай ўйлагани аниқ.\nБундай қўшиққа, тўғрироғи маддоҳликка мен қаршиман! Сабаби, аввало Президент бу тарздаги «улуғлаш»ларга муҳтож эмас.\nПрезидент амалга ошираётган барча эзгу ишларини мақтов эшитиш учун қилаётгани йўқ, балки ўз вазифаси ўлароқ билади.\nПрезидент суратлари фонида селфи тушиш билан у инсонга ҳеч қандай амалий ёрдам берилмайди. Аксинча, қош қўяман деб, кўз чиқариб қўйишимиз мумкинлиги эҳтимоли катта. Нега дейсизми?\nБугун Ўзбекистон бутун дунёга кенг очилган, дунё ҳамжамияти нигоҳи Ўзбекистонда. Юртимизда бўлаётган ўзгаришларни кўриб-кузатиб туришибди, эътироф ҳам этишяпти. Шундай ўзгаришлар даврида селфичилик янгитдан ёзилаётган тарихимиз саҳифаларига доғ бўлиб тушиши мумкин.\nКимлардир, шу битта қўшиқдан фожиа ясаворибди, дейиши ҳам тайин. Шундайларга айтар сўзим: ҳар қандай йирик иллат майдаларидан бошланади (аслида маддоҳлик майда иллат эмас, у жуда хавфли). Бугун биз шу майда-чуйда камчиликларга вақтида барҳам бера олсак, катталарини ҳам йўқ қилишга куч топа оламиз. Қолаверса, бир-икки йиллик «танаффус»дан сўнг санъат оламида юрган «саноатчи»лар яна аввалгидек локомотивликни, етакчиликни, халқни, айниқса, ёшларни ўз ортларидан эргаштиришни истаб қолган кўринади. «Селфи»парастлик учун ёшлар, шифокорлар, қурувчилару фермерлар «жалб» қилинганидан шуни англаса бўлади. Бошқаларни билмадиму, шахсан мен фарзандларимнинг бундай қўшиқчиларга эргашишини, уларга тақлид қилишини сира истамайман.\n«Селфи» тушиб ҳайбаракаллачилик қилган ёшлар, шифокорлар, қурувчилару фермерларга гапим шу: Президентга ёрдам бермоқчимисиз, у ҳолда ишдан қолиб гуруҳлашиб селфи тушгунча илм олинг, ўз устингизда ишланг, изланинг, тил ўрганинг, беморларга тўғри ташхис қўйиб даволанг, янги-янги бинолар лойиҳаларини яратинг, ерга меҳр қўйиб ишлаб ҳосилдорликни оширинг!\n«Қўшиқ»ни айлантираётган ТВчилар! Сиз эса ҳақиқатан зўр бўлишни истасангиз, фақат чўнтакбоп (рекламабоп) шоуларга ўралашавермасдан, ёшлар тафаккурини бойитадиган кўрсатувларга ҳам қўл уриб туринг. Бугун Президентимиз барчамиздан шуни истайди, илло лаганбардорликни эмас!\nселфи маддоҳлик Жаҳонгир Позилжонов\nҲодиса 08/10, 17:57


Давлат солиқ қўмитаси журналистларни ишга таклиф...\n08.06.2018 20:46 0 2213\nБўш лавозим мавжуд солиқ органи\nолий маълумотли журналист;\nдавлат тилини яхши билиш (рус ёки бошқа тилларни билиш устунлик беради);\nсолиққа оид қонун ҳужжатларини кенг жамоатчиликка етказа олиш қобилиятига эга бўлиш;\nсолиқ қонунчилиги ва давлат солиқ хизмати органлари фаолияти билан боғлиқ теле, аудио, видеоматериаллар, роликлар, туркум мақолалар тайёрлаш ҳамда интернет сайтлари, матбуот нашрлари, радио ва телеканаллар орқали эълон қилиш;\nоммавий ахборот воситалари вакиллари учун матбуот анжуманлари, турли семинарлар, солиқ қонунчилигини тарғиб этувчи тадбирлар, учрашувлар, давра суҳбатларини ташкиллаштириш;\nоммавий ахборот воситалари билан яқин ҳамкорликни йўлга қўйиш, уларнинг ёзма, электрон ва оғзаки мурожаатларига ўз вақтида ҳамда сифатли жавоб қайтариш;\nдавлат солиқ хизмати органлари фаолиятининг очиқлиги ва шаффофлигини таъминлашда тегишли чора-тадбирларни амалга ошириш, солиқ маъмурчилигини мунтазам такомиллаштириб бориш бўйича таклифлар тайёрлаш.\nОйлик иш ҳақи, рағбатлантириш ва ижтимоий ҳимоялашга қаратилган тўловлар:\nойлик иш ҳақи — 3 млн. сўмдан бошланади (мукофот пули ва моддий ёрдамлардан ташқари);\nмахсус унвон ва тизимдаги кўп йиллик хизмати учун қўшиб бориладиган махсус устамалар;\nумумхалқ байрамлари ва чорак якунлари бўйича мукофот пуллари;\nқишлоқ хўжалиги маҳсулотлари сотиб олиш учун йилда бир маротаба моддий ёрдам;\nуй-жой шароитларини яхшилашга муҳтож бўлган ходимларга уй-жой сотиб олиш учун фоизсиз қарз ажратиш.\nдавлат солиқ қўмитаси журналистлар иш ўринлари\nЖамият 22/02, 12:09


Фото: Карантинда сақланувчи фуқаролар яшаш шароити » Muzlik.uz - O‘zbekiston yangiliklari\nСоғлиқни сақлаш вазирлиги 4 февраль куни Хитойнинг Пекин шаҳридан олиб келинган 250 нафар фуқаронинг айни пайтдаги яшаш шароитлари ҳақида маълумот берди. Вазирлик хабарида аниқланишича, улар Тошкент вилоятидаги «Бўстон» санаторийсида сақланмоқда. Қайд этилишича, фуқароларнинг карантинга олинишига тегишли тартибда касбий тайёргарликдан ўтган соҳанинг етакчи ва тажрибали мутахассислари жалб этилди. Фото: Соғлиқни сақлаш вазирлиги. «Хитойдаги нуфузли университетда ўқийман. Коронавирус эпидемияси туфайли, очиғи, бошида жудаям хавотирландим. Шундай қийин пайтда Президентимиз ташаббуси билан чартер рейси ташкил этилганлигини эшитиб, рости, кўзимдан ёш чиқиб кетди», — дея навоийлик Меҳриддин Зоиров сўзлари келтирилган вазирлик хабарида. Зоировнинг айтишича, санаторийда барча зарурий шароитлар яратилган, ўрин-жойлар, озиқ-овқатлар, зарур дори-дармонлар, диагностика, дезинфекция, шахсий ҳимоя ва гигиена воситалари билан таъминланган. Келган фуқароларнинг кийимларини сифатли ювиш учун кирхона, тиббий анжомларни стерилизациядан ўтказиш учун алоҳида пункт ва автотранспортлар учун дезинфекция майдони ва дезинфекцион воситалар захираси яратилган. Фото: Соғлиқни сақлаш вазирлиги. "Газета.uz"да реклама Фото: Соғлиқни сақлаш вазирлиги. Бундан аввал, Troll.uz лойиҳасида карантинда сақланувчи фуқаролар антисанитар шароитларда ушлаб турилгани, яқинлари билан мулоқот қилиш имконият чеклангани ҳақида имзосиз мактуб эълон қилинганди. Соғлиқни сақлаш вазирлиги хабарига илова қилинган суратларда телефон орқали мулоқот қилиш учун етарли шароит яратилгани кўрсатилган. Фото: Соғлиқни сақлаш вазирлиги. Фото: Соғлиқни сақлаш вазирлиги. Фото: Соғлиқни сақлаш вазирлиги. Фото: Соғлиқни сақлаш вазирлиги.


Зоминда “Янги Ўзбекистон — янгича дунёқараш” тарғибот лойиҳаси кўтаринки кайфиятда давом этмоқда » Зомин туман ҳокимлиги расмий сайти\nЗомин туман ҳокимлиги » Янгиликлар » Зоминда “Янги Ўзбекистон — янгича дунёқараш” тарғибот лойиҳаси кўтаринки кайфиятда давом этмоқда\nЗоминда “Янги Ўзбекистон — янгича дунёқараш” тарғибот лойиҳаси кўтаринки кайфиятда давом этмоқда\n16 ноябрь 2020 йил\nХабарингиз бор, жорий йилнинг 14 ноябрь кунидан Зомин туманининг барча маҳалла ҳудудларида “Янги Ўзбекистон – янгича дунёқараш” шиори остида тарғибот тадбирлари ўтказиб келинмоқда. Мана шундай тадбирларнинг яна бири бугун Даштобод шаҳридаги “Беруний” МФЙ аҳолиси учун бўлиб ўтди.\nТарғибот лойиҳаси доирасида ёшлар билан учрашувлар, 5 ташаббус ғоясини илгари суриш, ёшларнинг иқтидор ва салоҳиятларини йўналтириш бўйича кўргазмалар ҳам ташкил этилди.\nТадбир давомида, юртимизда олиб борилаётган ислоҳотлар ҳақида халқчил тилда тушунча берилди. Йиғилганлар ўртасида викториналар ташкил этилди. Байроғимиз баланд кўтарилиб, куй-қўшиқлар янгради. Ёшлар ўз таклиф ва ташаббусларини илгари сурди. Маҳалла фаоллари сўз олиб, халқимиз учун яратилаётган имкониятлар, ёшларга, аёлларга бўлган эътибор, берилаётган имтиёзлар, бўлаётган ўзгаришлар хусусида тўлиб-тошиб гапирдилар.\n– Бу ердаги кўпчилик гувоҳ, бизнинг оиламиз маҳаллада кам таъминланган оилалар рўйхатида турарди. Мен ва турмуш ўртоғим 2-гуруҳ ногирони бўлсакда, ҳаракат қилдик, бугунги яратилаётган имкониятлардан унумли фойдаланиб ўз бизнесимизни йўлга қўйдик, – дейди “Беруний” МФЙ яшовчи О.Мухторова. Банк кредити олиб қуёнчилик билан шуғулланмоқдамиз. Шунинг фойдасидан уй-жой қурдик. Бу йил давлат гранти асосида олий ўқув юртига ўқишга қабул қилиндим. Бунинг барчасини Муҳтарам Президентимиз бошчилигида олиб борилаётган халқчил сиёсатнинг самариси деб биламан ва барчани яратилаётган имкониятлардан, унумли фойдаланишга, ўз тадбиркорлигини, ўз ишини очишга чақириб қоламан.\nШунингдек. тадбирга машҳур хонанда, “Лайло”, “Ўзимда гуноҳ”, “Синчалак” қўшиқларининг ижрочиси Илҳом Фармонов ташриф буюриб, ўзининг дилтортар наволари билан йиғилганларга ҳуш кайфият бағишлади.\nТадбир сўнги, юртимизда бўлаётган ўзгаришларга ўз ҳиссасини қўшиб, маҳалла ва туман ишларида жонбозлик кўрсатиб келатган бир гуруҳ маҳалла фаолларига фахрий ёрлиқ ҳамда эсдалик совғалар билан топширилди.\nЗоминда “Янги Ўзбекистон – янгича дунёқараш” шиори остида тарғибот тадбирлари бўлиб ўтмоқда\n“Янги Ўзбекистон – янгича дунёқараш” – ишчи гуруҳнинг илк йиғилиши бўлиб ўтди\nЗомин тумани ҳокимининг “Мамлакатимизда амалга оширилаётган ислоҳотларнинг мазмун моҳияти ва аҳамиятини кенг жамоатчиликка “маҳаллабай” етказишни ташкил этиш чора-тадбирлари тўғрисида”ги қарори имзоланди


Шайҳ ҳазратлари. Мен сўнгги қатнашган икки дафн маросимида бир ҳолатга дуч келдим. Марҳумни оила азоларидан бири мозорга келганларга дастрўмол тарқатдилар. Мен ҳам олдим. Умуман нима ният билан тарқатилади, олиш керакми? Ёши улуғ инсон бўлса ўша ёшга етсин деган манода тарқатилса майли, лекин у одам улуғ ёшга етмаган бўлсачи?\nБу шариатда йўқ иш.


Ёнилғи-мойлаш материаллари кимёси ва технологияси соҳасида инновацион ишланмалар\nБухорода шундай мавзуда II халқаро илмий-техникавий конференция бўлиб ўтди.\nЎзбекистон Фан ва технологиялар агентлиги, Ўзбекистон Республикаси Фанлар академияси, "Ўз¬бекнефтгаз" акциядорлик жамияти ва "Ўзнефтмаҳсулот" акциядорлик компанияси, Бухоро ва Фар¬ғона нефтни қайта ишлаш заводлари ҳамда соҳага тегишли қатор олий ўқув юртлари ҳамкорлигида ташкил этилган анжуманда Ўзбекистон, АҚШ, Германия, Дания, Россия, -Жанубий Корея, Украи¬надан таниқли олимлар, етакчи компания ва ишлаб ¬чи¬қариш корхоналари ¬мутасаддилари ва мутахассислари иштирок эт¬ди.\n2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида миллий иқтисодиётимизни, жумладан, юқори технологияли қайта ишлаш тармоқларини ривожлантириш бўйича муҳим вазифалар белгилаб берилган. Уларни амалга ошириш эса углеводородли ва кимёвий хомашёларни қайта ишлашда соҳага замонавий инновацион ишланмаларни кенг жорий этишни тақозо этади.\nБугунги кунда юртимизда йиллик лойиҳа қуввати 8,5 миллион тонна бўлган нефть ва конденсатни қайта ишлаш корхоналари фаолият кўрсатмоқда. Улар бензин, керосин, дизель ёнилғиси каби 70 дан ортиқ турдаги маҳсулотлар ишлаб чиқариб, мамлакатимиз эҳтиёжини қондирмоқда. Тармоқнинг янада барқарор ривожланиши фан ва ишлаб чи¬қариш интергациясини жадаллаштиришни янги ¬босқичга кўтаришга ҳам боғлиқ. Мазкур йўна¬лишда мамлакатимизда кўплаб лойиҳалар амалга оширилмоқда.\nТадбирда экологик тоза, юқори октанли бензин ишлаб чиқариш, МДҲ мамлакатларида мойлаш материалларининг қўлланилиши истиқболлари, инновацион ишланмалардан фойдаланиш, "Евро-5" стандартидаги дизель ёнилғисини ишлаб чиқаришга ўтишнинг ўзига хос хусусиятлари ва бошқа долзарб масалалар бўйича ўзаро фикр алмашилди. Шунингдек, соҳани ривожлантиришда халқаро ҳамкорлик масаласига алоҳида эътибор қаратилди.\n—Халқаро стандартлар талабига жавоб берадиган маҳсулотларни ишлаб чиқаришда илмий-тадқиқот институтлари билан ҳамкорлик муҳим аҳамиятга эга,—дейди Бухоро нефтни қайта ишлаш заводи бош муҳандиси, кимё фанлари номзоди Н.Мухторов.—Корхонамиз бир неча йилдирки, "Ўзбекистон ҳаво йўллари" миллий авиа¬компаниясининг "Boing" типидаги самолётлари учун ¬зарур бўл¬ган ёнилғи Jet A-1 авиакеросини ишлаб чиқармоқда. Импорт ўрнини босувчи ушбу ¬ёнилғи лойиҳасини ўз¬лаштиришда Бутунроссия нефтни қайта ишлаш илмий-текшириш инс¬титути билан ҳамкорлик яхши самара берди. Биз яқин истиқболда заводимизни реконструкциялаш доирасида айрим ёнилғи маҳсулотларини ишлаб чиқариш бўйича германиялик мутахассис олимлар билан ҳамкорлик қи¬лишга келишиб олдик.\nНефтни қайта ишлаш заводлари, транспорт ва техника воси¬талари ҳам¬да агре¬гатлари барқарор иш¬¬¬лашини таъминлашда мойлаш материаллари алоҳида омил ҳи¬собланади. Тан олиш керак, уларнинг айримлари катта валюта ҳи¬собига хориждан келтирилар эди. Айни пайт¬да бу борада ¬юр¬тимиз олимларининг ишланмалари қўл келмоқда.\nБугунги кунда атроф-муҳитни муҳофаза қилиш долзарб аҳамиятга эга. Қайд этилдики, жаҳоннинг аксарият мамлакатларида фойдаланилган техник мойлар ташлаб юбори¬лиши оқибатида ер ва флорага зарар етказилади. Бу муаммо ечимида ¬Ўз¬бекистон тажрибаси ¬эътиборлидир. Мамлакатимизда бундай техник мойлар қайта ишланмоқда.\nХалқаро анжуманда маҳсулот ишлаб чиқаришда муҳим аҳамият касб этувчи компонентлар, қўндирма-бирикмалар, катализаторлар яратиш борасидаги изланишлар ҳа¬қида фикр алмашилди. Конференция энг замонавий технологиялар тақдимоти вазифасини ҳам ўтади.


ЕОИИдаги кузатувчилик мақоми Ўзбекистоннинг транспорт соҳасига қандай таъсир ўтказади, — Review.uz\nЕОИИдаги кузатувчилик мақоми Ўзбекистоннинг транспорт соҳасига қандай таъсир ўтказади\nИқтисодий тадқиқотлар ва ислоҳотлар марказининг (CERR) жорий йилнинг бошида ўтказган тадқиқотига кўра, агар Ўзбекистон ЕОИИга қўшилса, Ўзбекистон иқтисодиёти учун транспорт харажатлари камаяди, аммо миллий авиаташувчилар кучли рақобатга дуч келади. Ўзбекистон учун нималар ўзгаради? Бу ҳақда Марказ эксперти Муҳсинжон Холмухамедовнинг таҳлилларини келтирамиз.\nЖорий йилнинг 11 декабрида Олий Евроосиё Иқтисодий Кенгашининг қарори билан Ўзбекистон ЕОИИда кузатувчилик мақомини олди. Иқтисодий тадқиқотлар ва ислоҳотлар маркази эксперти Муҳсинжон Холмухамедов Ўзбекистоннинг ЕОИИдаги янги мақомини шарҳлар экан, транспорт-логистика фаолиятини ривожлантириш, ЕОИИ мамлакатлари транспорт коридорларига қўшилишдан манфаатдор деб фикр билдирмоқда.\nЎзбекистон Республикаси Президенти Шавкат Мирзиёев 11 декабрь куни Олий Евроосиё иқтисодий кенгашидаги нутқидан иқтибос келтириб ўтадиган бўлсак «...Ўзбекистон ва ЕОИИга аъзо давлатларнинг транспорт коммуникациялари ва инфратузилмаси чуқур интеграциялашган ва ўзаро яқиндан боғланган. Транспорт ва транзит соҳасида ўзаро мувофиқлашган ёндашувларни ишлаб чиқиш, транспорт йўлакларини янада фаол ишга солиш, уларнинг рақобатбардошлиги ва қувватини салмоқли даражада оширишга ёрдам беради».\nИқтисодий тадқиқотлар ва ислоҳотлар марказининг (CERR) жорий йилнинг бошида ўтказган тадқиқотига кўра, агар Ўзбекистон ЕОИИга қўшилса, Ўзбекистон иқтисодиёти учун транспорт харажатлари камаяди, аммо миллий авиаташувчилар кучли рақобатга дуч келади.\nЎзбекистон учун нималар ўзгаради?\nБиринчидан, Ўзбекистон ЕОИИдаги кузатувчи мақомида Евроосиё иқтисодий комиссияси ва унинг ишчи органлари билан яқинроқ ҳамкорлик қилиш ва ҳамкорлик кун тартибини кенг кўламда амалга ошириш имконига эга бўлади. Шунингдек, иттифоқ мамлакатлари билан савдо-иқтисодий ҳамкорликнинг афзалликларидан тўлиқ фойдаланиш ҳамда мамлакатимизга кузатувчи мақомини берадиган ҳамкорликни чуқурлаштириш учун шароит яратилади.\nИккинчидан, ЕОИИга аъзо давлатлар Ўзбекистоннинг асосий савдо шериклари ва яқин қўшниларидир. Шундан келиб чиқиб айтиш мумкинки, кузатувчи мақоми ҳар хил мавзулардаги мунозараларда ўз вақтида иштирок этиш, асосли қарорлар қабул қилиш ва иқтисодий сиёсатда зарур ўзгаришларни амалга ошириш имкониятини беради.\nУчинчидан, барча аъзо давлатлар билан мавжуд муаммоларни муҳокама қилиш бўйича мулоқотни осонлаштирадиган доимий канал яратилади.\nТўртинчидан, биз савдо, инвестиция ва технологик ҳамкорликни кенгайтириш мақсадида ЕОИИга аъзо давлатлар билан янада конструктив мулоқот ўрнатиш имкониятига эгамиз.\nУмуман олганда, Кенгашда кузатувчи мақомида иштирок этиш бизга Иттифоқнинг интеграциялашув жараёнлари, ютуқлари, муаммолари ва ривожланиш истиқболлари тўғрисида қимматли маълумотларни олиш имконини беради.\nШу билан бирга, Ўзбекистон томонидан ЕОИИдаги кузатувчи мамлакат мақомини олиши алоҳида ажратилган ҳодиса сифатида қаралмаслиги керак. Бу ҳақиқат интеграцион ташкилот билан ҳар томонлама ўзаро манфаатли ҳамкорликни чуқурлаштириш ниятидан далолат беради.\nКузатувчи мақомини олгандан сўнг, биз ЕОИИ тадбирларининг янада фаол иштирокчиси бўлишимиз – давлат раҳбарлари, ишбилармон доиралар, экспертлар даражасида, шу жумладан, макроиқтисодий сиёсат бўйича маслаҳатлашувларда иштирок этишимиз мумкин.\n2020 йилнинг январь-ноябрь ойларида Ўзбекистоннинг ЕОИИ давлатлари билан ўзаро ташқи савдоси 8,7 миллиард долларни ташкил этди, бу Ўзбекистон ташқи савдо айланмасининг қарийб 26,5 фоизини қамраб олди. Шундан Иттифоқ мамлакатларига умумий экспорт ҳажми 2,868,9 млн доллар (Россия – 1,323,4 млн доллар, Қозоғистон – 818,8 млн доллар, Қирғизистон – 685,7 млн доллар, Беларусия – 37,7 млн доллар, Арманистон 3,3 млн доллар)ни, импорт ҳажми эса 5 880,0 млн доллар (Россия 3 746,0 млн доллар, Қозоғистон – 1 801,7 млн доллар, Қирғизистон – 130,6 млн доллар, Беларусия – 199,7 млн доллар, Арманистон 2,0 млн доллар)ни ташкил қилган.\nЎзбекистоннинг ЕОИИ билан ўзаро алоқалари таҳлили\n2020 йилнинг январь-ноябрь ойларида, Ўзбекистоннинг жами ташқи савдо юк ташувлар ҳажмида ЕОИИ мамлакатларининг улуши 55 фоиз (18,2 млн тонна)ни ташкил этди, шундан 14,8 фоизи (2,6 млн тонна) экспорт юкларини ташиш, 85,2 фоизи (15,6 млн тонна) импорт юкларини ташишга тўғри келди.\n2019 йилнинг шу даврига нисбатан ЕОИИ давлатлари билан жами юк ташувлар 18,3 %га, шундан экспорт юклари ҳажми 14,4 %га (Шундан, Россия +11%, Қозоғистон +20%, Армения +9%, Қирғизистон +0,1%, Беларусия -9%), импорт юклари ҳажми 19 %га (Шундан, Россия +24,4%, Қозоғистон +20,3%, Армения +57,1%, Қирғизистон -4,4%, Беларусия +40,0%) ошган.\n2020 йилнинг январь-ноябрь ойларида, ЕОИИ давлатлари билан жами 33,2 млн тонна юк ташилган. Шундан Темирйўл транспортига – 20,8 млн тонна (2019 й.га нисбатан +22,5%), Автомобиль транспортига – 3,5 млн тонна (2019 й.га нисбатан -0,9%), Ҳаво транспортига – 1,1 минг тонна (2019 й.на нисбатан -20,2%) тўғри келган.\nЎтказилган таҳлилларга асосан, Ўзбекистоннинг ЕОИИга тўла аъзолигига эришиши билан қуйидагилар амалга оширилади:\n- ўзаро савдода процедуралари соддалашади;\n- экспорт божхона тўловлари олиб ташланади;\n- мамлакатнинг ташқи савдо айланмаси ошиб боради;\n- юкларни ташиш нархлари пасаяди;\n- янги транзит оқимлари жалб қилинади;\n- мева-сабзавот экспорти кўпаймоқда;\n- экспорт-импорт харажатларидаги транспорт харажатлари улуши камаяди;\n- транспорт воситаларидан фойдаланиш самарадорлиги ошади;\n- товарларни етказиб бериш муддати тезлашади, йўловчиларга хизмат кўрсатиш сифати яхшиланади;\n- Евроосиё иттифоқининг транспорт коридорларига қўшилиши Қирғизистон ва Афғонистонда темир йўллар қурилишини тезлаштиради, ЕОИИ давлатларининг Хитой, Ҳиндистон, Покистон ва Афғонистонга юк ташиш имкониятларини оширади;\n- Ўзбекистон логистика марказларининг ЕОИИ мамлакатларининг йирик логистика ва тақсимлаш марказларига интеграцияси экспорт қилинаётган товарларни, биринчи навбатда мева-сабзавот маҳсулотларини ташқи бозорларга олиб чиқиш бўйича имкониятларимизни оширади.\nМуҳсинжон Холмухамедов “Дарё.уз” сайти учун тайёрлади\nSентер фор Эsономиs Ресеарч анд Реформ\nЯнги қабул қилинган “Транспорт тўғрисида”ги қонунга шарҳ: автомобиль, ҳаво, темир йўл, сув ва шаҳар йўловчи транспорти фаолияти белгилаб берилди


Британиялик йўл ҳаракатини тартибга солувчи аёлга мактаб ўқувчилари билан сўрашиш тақиқлаб қўйилди\nУэльсдаги Вейл-оф-Гламорган шаҳар-графлиги кенгаши Шейла Аллен исмли, мактаб ўқувчиларига мактаб ёнидаги йўлдан ўтишда ёрдам берувчи, йўл ҳаракатини тартибга солувчи аёл – Lollipop lady’дан ўз ишидан чалғимаслиги ва транспорт ҳаракатини ушламаслик учун ўқувчилар билан қўл бериб сўрашмасликни илтимос қилди.\nМаълумотларга кўра, ўқувчиларга "беш ташлаш"га тақиқлов ҳафта бошида билдирилган. Кенгашда аёл номига иккита шикоят олингани ва йўл ҳаракатини тартибга солувчилар риоя қилишлари керак бўлган қоидалар борлиги айтилди. Акс ҳолда болалар ҳам, тартибга солувчилар ҳам йўл ҳаракатига халақит қиладилар. Шейла 2006 йилда кенгашдан "Йил ишчиси" мукофотини ҳам олган.\nҚоидаларга кўра, йўл ҳаракатини тартибга солувчи патруллар исталган ёт омиллар ҳамда уларнинг ўз ишлари – пиёдалар томонидан йўлнинг хавфсиз кесиб ўтилишини назорат қилишдан чалғитадиган ҳаракатлардан қочишлари керак. Шунингдек, патруллар йўлда зарур бўлгандан кўпроқ вақт қолишлари керак эмас, чунки бу транспортнинг ушланишига олиб келади.\nMetro нашри маълумотларига кўра, аёл кенгаш илтимосига қулоқ солиб, болалар билан сўрашишни тўхтатган. 14 декабрдан бошлаб, у эски одати бўйича ўқувчилар билан яна сўрашиб юбормаслик учун ўз вазифасини қўлларини орқага қилганча адо эта бошлади.\nБироқ ўқувчиларнинг ота-оналари кенгашнинг бу илтимосидан ҳайратланишган. Болалардан бирининг бувиси Шейла ҳамиша ўзини "беозор" тутишини ва кенгашга бу тақиқловни бекор қилиш билан мурожаат қилишини айтган.\nБаъзи ота-оналар Шейланинг болалар билан сўрашиш-сўрашмаслиги кераклигини ота-оналар ҳал қилишлари кераклиги, энди улар фарзандларига Шейла улар билан нима учун сўрашмаётганини тушунтириш бефойдалигини айтишган.\nБританияда бундай тақиқлов биринчи марта киритилмаяпти. 2015 йилда Шотландиянинг Данбартоншир шаҳри кенгаши худди шундай илтимос билан 74 ёшли Нкосана Мдиканега мурожаат қилганди. Мдикане мамлакатда "энг бахтиёр йўл ҳаракатини тартибга солувчи" деган ном ҳам олган. Ушбу тақиқловдан кейин болаларнинг ота-оналари фейсбукда ҳаттоки "Беш ташлаш"ни сақлаб қоламиз" деб номланган акция ўтказишган ва бу акцияга 3 мингдан кўпроқ одам қўшилган.\nйўл ҳаракатини тартибга солувчи


21:50 27.07.2021 230\nСирдарё вилояти Уй-жой коммунал хизмат кўрсатиш бошқармаси томонидан Пресс-тур ташкил этилди\nСирдарё вилояти Уй-жой коммунал хизмат кўрсатиш бошқармаси томонидан Пресс-тур ташкил этилди.\nЖорий йилнинг 27 июль санасида Сирдарё вилояти Уй-жой коммунал хизмат кўрсатиш бошқармаси томонидан ОАВ вакиллари, журналист ва блогерлар иштирокида "Обод маҳалла” дастури доирасида таъмирланаётган кўп қаватли уйларга Гулистон шаҳари Янги Хайёт МФЙда олиб борилаётган ишлар тўғрисида пресс-тур ташкил этилди.\nПресс-тур иштирокчилари дастлаб Гулистон шаҳридаги Янги Хайёт МФЙдаги "Обод маҳалла" дастурида олиб борилаётган ишлар билан яқиндан танишдилар.\nДастур асосида аҳолининг фаровонлиги ва турмуш тарзини янада юксалтириш мақсадида, Сирдарё вилоятида “Обод қишлоқ” дастурига асосан 22 та маҳаллаларда 18 109 та хонадондаги 95068 нафар аҳолини шароитини яхшилаш белгиланган.\nГулистон шаҳрида 2021 йил “Обод қишлоқ” ва “Обод маҳалла” дастурлари ижроси бўйича, 2 та оғир Янги Хаёт ва Улуғ Йўл маҳаллалари танлаб олиниб, ушбу маҳаллалардаги 2852 та хонадонларда яшовчи 13189 нафар аҳолининг турмуш даражасини яхшилаш мақсадида дастур лойиҳаси ишлаб чиқилган “Обод маҳалла” дастури доирасида 28 та кўп қаватли уйларни таъмирлаш ҳамда туташ худудларини ободонлаштириш ишларини бажариш учун банк кредитлари ва хомийлар хисобидан тамирлаш ишлари олиб бориш белгиланган. Бугунги кунда “Янги хаёт” МФЙ худудидаги 25 та кўп қаватли уйларнинг барчасининг ташқи фасат қисми тўлиқ таъмирдан чиқарилган, 25та кириш йўлаклари тўлиқ таъмирланган.\nПресс-тур давомида Ушбу кўп қаватли уйларга хизмат кўрсатувчи "ОРЗУ" ХУЖМШ фаолияти билан яқиндан танишиб, ўзларини қизиқтирган саволларига жавоб олишди. Тадбир қизиқарли кўтаринки руҳда бўлиб ўтди.\nСирдарё вилояти Уй-жой коммунал хизмат кўрсатиш бошқармаси Ахборот хизмати.


Бугунги кунда «божхона декларанти» ихтисослиги жуда талабгир. Уни қаерда ўқиб-ўрганиш мумкинлигини айтсангиз. Бунинг учун нима қилиш зарур? Таълим олиш қанча туради? Қандай ҳужжатлар талаб этилади? Таълим олган шахс лицензия ёки сертификат оладими ва қанча муддатга?\n– Божхона кодексининг (БК) 7-моддасига кўра декларант – товарларни олиб ўтувчи, товарлар ва транспорт воситаларини ўз номидан декларацияловчи, кўрсатувчи ва тақдим этувчи шахс ёки товар олиб ўтувчи шахс номидан иш олиб бораётган божхона брокери. Тегишинча, ҳар биримиз йўловчи декларациясини расмийлаштириб ва божхона назоратидан ўтиб, шу пайтда декларантга айланамиз. Қонун ҳужжатларида «божхона декларанти» тушунчаси мавжуд эмас.\nЎйлашимизча, сиз божхона расмийлаштируви бўйича мутахассис тўғрисида сўраяпсиз. БКнинг 102-моддасига кўра у Давлат божхона қўмитаси томонидан берилган божхона расмийлаштируви бўйича мутахассиснинг малака аттестатига эга бўлган, Ўзбекистоннинг юридик шахси-декларант билан меҳнат шартномаси тузган ва шу декларант номидан божхона расмийлаштируви бўйича ҳаракатларни амалга оширадиган Ўзбекистон Республикасининг жисмоний шахсидир.\nУнинг фаолияти Божхона расмийлаштируви бўйича мутахассис тўғрисида низом (ДБҚнинг АВ томонидан 15.09.2003 йилда 1272-сон билан рўйхатдан ўтказилган қарори билан тасдиқланган) билан тартибга солинади. Айни у, божхона расмийлаштируви бўйича мутахассис, товарларни божхона орқали олиб ўтишда уларни кузатиб бориш, лозим ҳужжатларни расмийлаштириш бўйича амалий хизматлар кўрсатиб, БЮДдаги маълумотларнинг ҳақиқийлиги ва ТИФ иштирокчисининг божлар ва бошқа йиғимларни тўлаши учун божхона органлари олдида жавобгар бўлади.\nБожхона расмийлаштируви бўйича мутахассис бўлишни хоҳловчи шахс ўрта махсус ёки олий маълумотга эга бўлиши, шунингдек ташкилотларда ташқи иқтисодий фаолият мутахассиси сифатида камида 1 йил ишлаши керак. Ушбу талабларга жавоб берувчи шахс Олий ҳарбий божхона институти (ОҲБИ) базасида курс ўташ учун ҳужжатларни топшириши мумкин. Унинг дастурида божхона ҳуқуқи, божхона иши, ташқи иқтисодий фаолият ва уни давлат томонидан тартибга солиш бўйича машғулотлар цикллари назарда тутилади. Бундан ташқари, курсантларни ахборотга автоматик ишлов бериш воситаларидан фойдаланишга ўргатадилар. Тайёргарликдан кейин талабгор малака имтиҳонини топшириши керак, у оғзаки ва ёзма шаклларда ёки компьютерда тест синови ўтказиш йўли билан амалга оширилади. Имтиҳонни ДБҚ раиси тасдиқлаган, ДБҚ ва ОҲБИ ходимларидан иборат бўлган комиссия қабул қилади.\nМаълумот учун! Қониқарсиз баҳо олган талабгор таълим тугаган санадан бошлаб 1 йил мобайнида 1 марта имтиҳонни қайта топшириш ҳуқуқига эгадир. Бунинг учун у штатида бўлган юридик шахс навбатдаги имтиҳонга камида 15 кун қолганда ДБҚга ёзма равишда мурожаат қилиши керак.\nИмтиҳон қайта топширилгандан кейин қониқарсиз баҳо олинган тақдирда талабгор малака аттестатини олиш учун умумий асосларда мутахассисни ўқитиш тўлиқ курсини ўтиши керак.\nТегишли билимлар ва тажриба мавжуд бўлганда талабгор махсус тайёргарликсиз (экстерн билан) малака имтиҳонини топширишга ҳақлидир. Бунинг учун у штатида бўлган юридик шахс бўлғуси имтиҳонга камида 15 кун қолганда ДБҚга ёзма равишда мурожаат қилиши керак. Аризага қуйидагилар илова қилиниши лозим:\n ишга қабул қилиш тўғрисидаги буйруқ;\n кадрлар бўлими тасдиқлаган мутахассиснинг шахсий варақчаси;\n 4 х 6 ўлчамдаги 2 фотосурат;\n маълумот тўғрисида ҳужжат (диплом, аттестат, маълумотнома ва ҳоказолар) нусхаси;\n малака аттестати берилиши ва божхона расмийлаштируви бўйича мутахассисни ўқитганлик учун божхона йиғимларини тўлаганлиги ҳақида тўлов топшириқномаси нусхаси;\n мутахассис паспорти ва меҳнат дафтарчаси нусхалари.\nМаълумот учун! Божхона расмийлаштируви бўйича мутахассисни ўқитиш учун 100 еврога, унга малака аттестати берганлик учун 150 еврога эквивалент бўлган йиғим ундирилади (ВМнинг 30.04.1999 йилдаги «Божхона йиғимлари ставкалари тўғрисида»ги 204-сон Қарори).\nМалака аттестати унинг эгаси белгиланган муддат мобайнида божхона расмийлаштируви бўйича мутахассис бўлиб ишлаши мумкинлигини тасдиқлайдиган ҳужжатдир. БКнинг 73-моддасига кўра бундай аттестат 5 йилга берилади. У Ўзбекистоннинг бутун ҳудудида амал қилади ва аризачига (божхона брокери ёки божхона расмийлаштируви бўйича мутахассисга) унинг шахсини тадиқлайдиган ҳужжат тақдим этилганидан кейин берилади. Ўз-ўзидан аёнки, уни бошқа шахсга бериб бўлмайди.\nУнинг амал қилишини узайтириш учун мутахассис ДБҚга аттестатнинг амал қилиши муддати тугашига кўпи билан 30 кун қолганда унинг асл нусхаси билан бирга ариза тақдим этиши керак. Аризани бундан кўпроқ муддат кечиктириб бериш аттестатни узайтириш (қайта рўйхатдан ўтказиш)дан бош тортиш учун асос бўлиб хизмат қилиши мумкин. Мутахассис томонидан малака имтиҳони муваффақиятли топширилиши аттестатнинг амал қилиш муддатини узайтиришнинг қатъий шарти ҳисобланади.\nМалака аттестати амал қилиши божхона органи томонидан: ушбу мутахассисга нисбатан божхона ҳақидаги қонун ҳужжатларини бузганлик тўғрисида қўзғатилган жиноят иши мавжуд бўлган тақдирда 6 ойгача бўлган муддатга; унинг ўз мажбуриятларини инсоф билан бажарганлигига шубҳа қилиш учун етарли асослар бўлган тақдирда 2 ойгача бўлган муддатга тўхтатиб турилиши мумкин.\nбожхона расмийлаштируви бўйича мутахассис билан тузилган меҳнат шартномаси бекор қилинганда;\nмутахассис билан меҳнат шартномаси тузган юридик шахс тугатилган ёки қайта ташкил этилганда.\nДБҚ малака аттестатини, агар у аризачига уни бериш тўғрисида қарор қабул қилиш учун муҳим аҳамиятга эга бўлган, тўлиқ бўлмаган ёки нотўғри маълумотлар асосида берилган бўлса, бекор қилиши мумкин. Табиийки, у суднинг ҳал қилув қарорига кўра бекор қилиниши мумкин.\nМаълумот учун! Божхона органининг малака аттестатини бекор қилиш, амал қилишини тугатиш ёки тўхтатиб туриш тўғрисидаги қарори устидан Ўзбекистон Республикасининг қонун ҳужжатларига мувофиқ шикоят қилиниши мумкин.


Лондон, Гонконг, Нью-Йорк — энг қиммат шаҳарлар - XABARDOR.UZ\nЛондон сайёрамизнинг яшаш учун энг қиммат шаҳри, деб эътироф этилди. Кейинги беш йил ичида илк маротаба Англия пойтахти қимматбаҳолик бобида Гонконгни қувиб ўтди. Экспертлар Лондонда яшаш нархининг ўсишини фунтнинг мустаҳкамланиши ва кўчмас мулк нархининг ошиши билан изоҳлашмоқда. Кейинги олти ойда бу ерда уй-жой харажатлари 10,6 фоизга ошган бўлса, Гонконгда эса аксинча, уй-жой нархи тушмоқда.\nРейтинг ижара ҳақи ҳамда уй-жой ва тижорат мулклари харажатлари нархи асосида тузилган. Ушбу рейтингни тузишда озиқ-овқат, транспорт, бензин ва бошқа маҳсулотлар нархи ҳисобга олинмаган.\nШуни ҳам унутмаслик лозимки, харажатлар АҚШ долларида келтирилган бўлиб, валюта курсларининг ўзгариши ҳам рейтингга таъсир кўрсатган. Таққослаш учун: “Economist Intelligence Unit” рейтингида 160 дан ортиқ маҳсулот ва хизматлар нархи ҳисобга олинган бўлиб, унда Сингапур дунёнинг энг қиммат шаҳри дейилган, Лондон эса 15-ўринни эгаллаган. Британия пойтахтида уй-жой эгаси бўлиш осонмас. Чунки биринчидан, кўчмас мулк жуда қиммат туради, иккинчидан, ер солиғи ҳам анча юқори.\nШундай қилиб, мазкур рейтингда Лондон биринчи, Гонконг иккинчи ўринни эгаллади. Учинчи ўрин эса Нью-Йоркка тегишли.\nКейинги ўринлар Париж ва Токиога насиб этди. Агарда Гонконгда нархлар пасайишда давом этса, келаси йили Токио юқори учликка кириши мумкин.\nРоссия пойтахти Москва Сингапур ва Сиднейдан кейин еттинчи ўринни эгаллади. Қиммат шаҳарлар рўйхатига Дубай, Шанхай, Рио-де-Жанейро ва Мумбай ҳам киритилди.


Янги миллий зеҳният ва қўрқоқлик иллатининг...\n24.05.2019 20:07 0 3085\nУшбу ҳикоямни бир аср давомида жамият учун атайин шакллантирилган қўрқоқлик иллатининг довюрак қурбонларига бағишлайман.\nКатта бир ташкилот мажлислар зали. Умумий йиғилиш. Оғзидан чиққан ҳар бир гапи қарсаклар билан қарши олиниши одатий ҳол бўлиб қолган даврларда «худодан сал пастроқда турувчи» раҳбар маъруза қиляпти. Ҳар доимгидай келгусида қилинадиган улкан ишлар ва режалар ҳақида ўзи ҳам ишонадиган тарзда гапирмоқда. Охирида «саволлар борми?» деган навбатчи гапи билан маърузасини тугатмоқчи эди. Одатдагидек раҳбарга савол берилмаслик анъанаси бу гал бузилди. Орқада ўтирган бир жиннисифат ходим «менда савол бор?» дея рухсатни ҳам кутмасдан сўзини бошлаб кетди:\n— Буюк ва глобал режалар тузишни тўхтатиб, уларни амалга оширишга қачон киришасиз? Уларнинг муддати борми? Қоғоздаги ўша буюк режаларингиз ҳаётда ўз исботини топганини ҳеч бўлмаса невараларимиз кўрармикин? — деган қалтис саволни ўртага ташлади.\nУмрида ходимидан ўзига қарши гап эшитмаган раҳбар бундай кескин саволдан ҳангу манг эди. «Бу ким?» дегандай ёнидаги ўринбосарига разм солди. У ҳам кутилмаган тасодифдан ўзини йўқотиб қўйган кўйи «айб менда эмас» маъносида раҳбарга мўлтираб турарди. Ҳеч ким йўқдек залда сукунат ҳукмронлик қила бошлади. Савол берган бошқа, аммо, қолганлар қўрқувдан ўриндиқлар тагига кириб кетаётган эди. «Саволпараст» ходим эса «жавоб учун олдиндан раҳмат» дея ҳеч нарса бўлмагандек оҳиста жойига ўтириб, жавобни кутарди.\nРаҳбар дарҳол ўзини қўлга олиб, дарсга тайёрланиб келмаган бебош боладай дудуқланиб гапира кетди.\n— Сиз, ўзи шу корхонада ишлайсизми? Кимнинг бўлимида ишлайсиз? (Олд қаторда ўтирган бўлим бошлиғи кечирилмас гуноҳ қилгандек, оҳиста ўрнидан туриб, белангидай эгилиб раҳбарга жовдираб қаради.) Яқинда ишга келганга ўхшайсиз, — сўзини давом эттирди раҳбар. — Сизда ҳали тажриба йўқ. Иш нималигини биласизми ўзи?! Бундай катта ишлар учун шошқалоқлик қилиш катта хато ҳисобланди, чунки минглаб инсонлар тақдири ётибди бу ерда. Олдин тажриба оширинг, кейин тушуниб етасиз, — дея давлат ва ҳукумат фармонлари-ю қарорлари, уларнинг сони ва қачон қабул қилинганлиги ҳақида жаврай кетди. Кейин олдинги маърузасини яна бошдан такрорлади. Залдагилар эса гўёки саволга айни жавобни олаётгандек бош ирғаб турарди. Раҳбар бу гал жаҳл билан гапираётганлиги боис қарсак чалишга ҳам иккиланиб қолишган эди. Маъруза тугади. Бу гал «яна савол борми» ёки «саволдан қониқдингизми» деган гапни айтишга ботина олмай йиғилишни тугатиб чиқиб кетди.\nХодимлар зални бирин-кетин жимгина тарк этарди. Савол берган ходим билан келган шериклари ундан секингина узоқлаша бошлашди. Гўё биринчи марта кўриб тургандек. Ходим эса мулзам ҳолда хонаси томон ёлғиз кетди.\nҚуйи бўғиндаги ҳар бир раҳбар — ўринбосарлар ва бўлим бошлиқлари энди раҳбар хонасида фавқулодда ва танқидий руҳда бўлажак йиғилишга тайёргарлик кўришарди. Савол берган бола ҳақида маълумот тўплашар эди. Бўлим бошлиғи эса ходимини олдига чақириб койимоқда:\n— Эй аҳмоқ, нима қилиб қўйганингни биласанми? Раҳбарга ҳам шундай савол берадими одам. Унинг иши ва гапи ҳеч қачон муҳокама қилинмаслигини сен аҳмоққа неча бор айтган эдим. Энди сени ҳимоя қила олмайман. Буёғига ҳолингга маймунлар йиғлайди.\nБола эса ўзини гуноҳкордек тутиб турган бўлса-да, қилган ишидан пушаймон эмасди.\nЭртаси куни бошлиқ хонасида раҳбар ходимларнинг тор доирадаги йиғилиши бошланди. Мавзу аниқ, болани жазолаш чоралари кўрилади. Столидаги ҳужжатларни кўздан кечира туриб, атрофга раҳбарона разм солди-да, секин гап бошлади:\n— Аҳволни ўзингиз кўрдингиз, бу интизомсиз ходимни дарҳол жазолаш чорасини кўрмасак, бошқалар ҳам ўрнак олади. Хўш, кимда қандай таклиф бор?\nТаклиф қандай бўлишини ҳамма билади: ишдан бўшатиш.\nРежим бўйича ўринбосари олдидаги бир тўплам қоғозни кўрсатиб, кўрнамак ходим бўйича суриштирув ўтказиб, бўлимидаги барча ходимлардан унга қарши кўрсатма олганини маълум қилиб, гўё қимматбаҳо ҳисобланадиган маълумотларни бошлиқнинг олдига суриб қўйди. Раҳбар кўрсатмаларни бир-бир варақлаб кўраркан, ўринбосарига маъноли қараш қилди. Ўринбосар эса айёрона жилмайиш билан «ўзлари ихтиёрий ёзиб беришди...», дея озгина хижолат тортди.\nРаҳбар беш-олтита кўрсатмага кўз югуртириб кўрди-да, «қўл остимизда шундай хавфли жиноятчи ишлар экан, билмаган эканмиз. Яхшиямки, вақтида билиб қолдик», дея ўринбосарига миннатдорлик назари билан қараб, «Хўш, энди... қайси «статья» билан бўшатамиз», дея савол ташлаб қўйди.\nБу ташкилот юристига тегишли бўлгани учун ҳуқуқшунос «Меҳнат кодекси»нинг, дея гап бошлаган ҳам эдики, режим бўйича ўринбосар гапни бўлиб, яқин ҳамкасбларидан «оқимга даъват этган» қабилидаги кўрсатмаларни ҳам олиб қўйганман, ҳар эҳтимолга қарши. Прокуратурага топшириб юборсак ҳам бўлади, — деди.\nРаҳбар гапни шартта бўлиб:\n— Бу фикрга қўшилмайман. Кейин текшир-текшир бошланади. Тўғри, бола қамалади. Аммо бошқа бир тарафи ҳам бор, корхонамиздан конституцион тизимга қарши «вобчик»лар чиққани биз учун катта «минус» бўлади. Ҳатто кўпчиликнинг боши кетиши ҳам мумкин. Шу тарафини ҳам инобатга олиш керак. Бу йўл бўлмайди. Бошқа таклифлар борми? — дея бошқаларга ҳам разм солди.\n— Энг яқин ҳамкасби билан атайин жанжал уюштирсак-чи? — таклиф киритди юрист.\n— Бу яхши таклиф бўлди, — деди раҳбар.\n— Бундай олиб қараганда, оддий бир ходимдан қутулиш учун шунча тараддуд шарт эмас, — гапга аралашди жуда камгап идеология бўйича ўринбосар. — Ҳозир уни дарҳол бўшатиб юборадиган бўлсак, бошлиғимизнинг обрўйига путур етади. Бу тирранчанинг раҳбаримизга қарши борганини ҳамма билиб бўлди. Таклифим шуки, уни ҳар томондан сиқиб боришимиз керак. Яъни тириклайин қийнаш каби. Шунда ўзи ишдан кетишга мажбур бўлади. Шундай қилишимиз керакки, у олти ойга қолмасдан, ўзи аризасини ёзиб кетиши керак. Менинг таклифим шу.\nУзил-кесил нуқта қўядиган фикр билдиргандек, ишонч билан сўзини тугатди ўринбосар.\n— Бу таклиф менга маъқул, — гапни давом эттирди раҳбар. — Уни барча имкониятлардан маҳрум этиш керак. Бошланишига лавозимини бир поғона туширамиз, — дея кадрлар бўлим бошлиғига қаради.\n— Бу ходим шундоқ ҳам энг паст лавозимда ишлар экан, – гуноҳкорона жавоб берди кадрлар бўлим бошлиғи.\n— Унда ярим ставкага туширинг.\n— Имкони йўқ. 0,25 ставкада ишлар экан.\n— Унда мукофот пулларидан бутунлай мосуво қилиш керак.\nИқтисод бўйича ўринбосарига қаради раҳбар.\n— Умуман олганда, ходимларга мукофот пуллари берилмаётганига уч йилдан ошди, — хафароқ алфозда жавоб берди иқтисод бўйича ўринбосар.\n— Байрам пуллари-чи?\n— У ҳам йўқолганига беш йилдан ошди.\n— Унда қандай қилиб бу тирранчани жазолаш мумкин. Бирон бир йўли бордир? — аччиқланди раҳбар. Ўртага анча вақт жимлик чўкди.\n— Битта йўли бор, — жимликни бузди идеология бўйича ўринбосар. — Болакайни лавозимга кўтариб, яна дарҳол лавозимдан тушириб юбориш керак. Шундагина унга психологик зарба бўлади.\nУ катта ғоя топгандек, мағрурона барчага бир разм солди-да, кейин маъқуллашини кутиб тургандек, раҳбарга қаради.\n— Начора, бошқа йўли йўқ бўлса, шу йўлни қўллаймиз.\nКадрлар бўлими бошлиғига «сенга топшириқ», дегандек тушкун кайфиятда қаради. У эса дарҳол ёндафтарига бир нарсаларни ёзиб ола бошлади...\nХуллас, ходимларнинг савол бермаслигини таъминлаб турадиган ҳеч нарса қолмаганлигини англаб етган раҳбар бошқа янада каттароқ ва бой ташкилотга бошлиқ бўлиб ўтиб кетишга мажбур бўлади. У ерда ҳам 25 йилда мевасини берадиган узоқ муддатли «буюк» режалар асосида иш бошлаган эмиш.\nЁш ходим эса, лавозими бир поғона оширилганича қолиб кетган. Аммо янги келган раҳбар ҳам унга жиноятчига қарагандек қарармиш. Раҳбарларнинг хоҳиш-иродасини қонун деб билгувчи бошқа ходимлар ҳам ўзларини адолатпарвар боладан узоқроқ тутишар экан. У билан гаплашса ҳам пана жойларда пинҳона гаплашар эмиш. Гўё раҳбарнинг қулоғига етиб борса уларга ҳам ўчириб бўлмас тамға босиладигандек.\nБу воқеа қаерда ва қачон бўлганлигини билмадим-у аммо, кў-ў-ўп жойда ва хў-ўп замонда бўлганлигига ишончим комил.\nҲикоя тугади. Энди ортиқча гапларга озгина ўтсак:\nҚисқаси, ҳақни талаб қилиш, адолатпарварлик, довюраклик каби аждодлардан мерос хислатлар қарсакбозликка асосланган айни жамият учун хавфли, деган қараш ва тушунчалар атайин шакллантириб бўлинди. Бу тушунчалар ўтган бир асримизнинг 75 йилида собиқ шўролар томонидан халққа сингдирилган бўлса, охирги 25 йилда ўзимиз ўзимизга мослаб маромига етказиб қўйдик. Раҳбарчалар қийналмаслиги учун ҳаттоки халқнинг сабр косаси атайин тешиб қўйилдики, улар тиши тўкилиб кетса-да, тишини тишига қўйиб чидашни ҳам ўрганишди.\nАдолатсизликка жим қараб туришни, раҳбарчаларнинг мантиқсиз ҳар бир гапини қарсак чалиб қўллашни — бизга ўтмиши буюк халқнинг сабр-матонати, иродасининг нишонаси деб онгимизга шундай устамонлик билан сингдиришдики, ҳаттоки бу қусурни миллий зеҳният даражасигача чиқариб олдик.\nБугун сиёсат ўзгарди. Қарашлар ўзгарди. Президентимиз раҳбарларнинг халққа нисбатан қарашларини ҳам 180 даражага ўзгартиришларини талаб қиляпти. Аммо тонг отиб, қуёш чиққан бўлса-да, айниқса, ижодкор халқи уйғонишга, кўз очишга ҳамон журъат эта олмаяпти.\nдемократия мафкура онг\n«Ўзтелерадиокомпания» журналисти иқрори: «Сукут сақлашни қойиллатяпмиз»\nЎтмишни хотирлаш жиноятми?\nХориж 03/03, 23:23\nЖамият 03/02, 16:34\nЎзбекистон халқаро демократия индексида ўз ўрнини яхшилади


Exynos 2100 процессорли Galaxy S21+ ҳамда S21 Ultra флагманларини Geekbench’да таққослаб кўрсатишди! - Terabayt.Uz\nExynos 2100 процессорли Galaxy S21+ ҳамда S21 Ultra флагманларини Geekbench’да таққослаб кўрсатишди!\nSamsung компанияси Galaxy S21 туркуми смартфонларининг глобал бозорга мўлжалланган вариантларида ўзининг Exynos 2100 процессорини ўрнатади. Жанубий Корея, Хитой ва АҚШда сотиладиган вариантлари эса Snapdragon 888 чипсетида ишлайди.\nЎҚИНГ: Galaxy S21'лар ҳақидаги баъзи маълумотлар тасдиқланди (+видео)\nExynos 2100 чипсетининг расмий тақдимоти арафасида унинг базасида ишловчи Galaxy S21 Plus ҳамда Galaxy S21 Ultra моделларининг самарадорлигини Geekbench сервисида текшириб кўришган. Қуйида ҳар иккаласининг тест натижаларини ва айрим техник жиҳатларини битта жадвалда таққослаб кўриш мумкин:\nКўриб турганингиздек, Galaxy S21 Ultra (SM-G998B) ҳамда Galaxy S21+ (SM-G996B) моделларида процессорнинг тезкорлик кўрсаткичлари ўзаро яқин. Фарқлари шундаки, Galaxy S21+ флагманида график тезлатгич экраннинг 1080p аниқлигида ишлаяпти, Galaxy S21 Ultra бўлса дисплейи 1440р резолюциясида текширилган. Булардан ташқари, икки смартфоннинг тезкор хотира ҳажми ҳам турлича: «плюсли» версияда 8 ГБ бўлса, «ультра» флагманда 12 ГБ.\nДарвоқе, сайтимизда сиз Galaxy S21 смартфонларининг сифатли рендерлари билан танишишингиз, учала модель ҳажмини кўрсатувчи «жонли» сурат билан танишишингиз, учала модель учун чиқарилган расмий видеони кўришингиз, Geekbench синови натижалари билан танишишингиз, смартфонлар нархини билишингиз, флагманларни қулфдан чиқаришнинг кутилмаган усули ҳақида ўқишингиз ва моделлар ҳақидаги барча асосий маълумотлар билан битта саҳифада танишишингиз мумкин.\nЎҚИНГ: Galaxy A72 илк суратларда: у кутилганидек эмас экан!\n#Geekbench #Samsung #Android смартфон #бенчмарк #кучли процессор #мобил процессор #процессор #тест #Samsung Galaxy S21 #Samsung Galaxy S21 Plus #Samsung Galaxy S21 Ultra #Exynos 2100


АҚШ сайловлари: Керри мағлубиятини тан олди. Буш - президент !\nФарангис Саид АҚШ президентлигига Демократлар партиясидан номзод сенатор Жон Керри ўзининг мағлубиятга учрагани ва Республикачилардан номзод Жорж Буш ғалаба ӄозонганини эътироф этди.\nАҚШнинг Массачусетс штатидаги Бостон шаҳрида чиӄиш ӄилган Жон Керри Бушни ғалаба билан ӄутлаб, бундай деди:\n”Натижалар узоӄӄа чўзиладиган суд жараёни орӄали эмас, балки сайловчилар томонидан белгиланади. Мен ютишимизга кичик бир имкон борлигини билганимда, ҳеч ӄачон таслим бўлмас эдим. Аммо ҳозирда ҳатто шартли овозлар санаб чиӄилганида, бизнинг Оҳайо штатида ғалаба ӄозона олмаслигимиз аниӄ бўлди. Шу боис биз бу сайловларда ғалаба ӄозона олмаслигимизни эътироф этишга ӄарор ӄилдик.”\nАҚШда бу йил бўлиб ўтган президентлик сайлови 4 йил аввал ўтказилган сайловларга ўхшаш бўлди. Гап шунда-ки, бу сафар ҳам сайловда ӄайси номзод кўпроӄ овоз олганини дарҳол маълум ӄилиш имкони бўлмади.\nЮзага келган ноаниӄликка атиги бир штатдаги вазият сабаб бўлди. Бундан тўрт йил олдин ҳам шунга ўхшаш вазият юзага келган эди. Ўшанда Флорида штати сайловчиларининг овози Бушнинг президент этиб сайланишига ёрдам берган эди. Бу сафар Оҳайо АҚШ президентини белгиловчи штатга айланди.\nУшбу штат номидан Сайловчилар коллегияси берган овозлар жуда катта аҳамиятга эга. Чунки Оҳайо коллегияси 20 овозга эга. Оҳайо ӄонунларига кўра, шартли овозлар 10 кун давомида саналади.\nШу ўринда АҚШ сайлов тизими ҳаӄида икки оғиз сўз. Ушбу тизим шу ӄадар мураккаб-ки, уни ҳатто айрим америкаликлар ҳам тушунмайди. Биринчи навбатда АҚШ президентлик сайловлари бевосита овоз бериш жараёни орӄали ўтказилмаслигини айтиб ўтиш лозим. Ҳар бир штатдаги овоз бериш ҳуӄуӄига эга фуӄаролар сайлов участкасига бориб, бюллетенда исмлари кўрсатилган у ёки бу номзод учун овоз беради. Сайловлардан бир неча кун олдин ҳар бир штатда Сайловчилар коллегиясига вакиллар сайланади. Одатда, бу етакчи партиялар номзодлари бўлиб, ушбу коллегияга аъзо одамлар сўнгра штат номидан президентни сайлайди. Ҳаммаси бўлиб коллегияга 538 одам киради. Ҳар бир штатнинг аҳолиси сонига ӄараб, пропорционал равишда коллегия вакиллари сони белгиланади.\nПрезидент этиб сайланиш учун номзод 270 овоз тўплаши керак. Ҳозирга ӄадар Буш 254, Керри 252 овоз олишга муваффаӄ бўлди. Лекин, Керрининг эътироф этишича, ҳатто Оҳайо штатидаги овозлар санаб бўлинганида ҳам, у керакли овоз тўплай олмайди. Шу боис у ўз мағлубиятини тан олишга ӄарор ӄилди. Буш эса АҚШнинг ӄайта сайланган президенти.\nХалӄаро ҳамжамият аъзолари ушбу янгиликка муносабаб билдира бошлади.\nЕвропа Комиссияси раҳбари Романо Проди Жорж Бушни табриклади.\nРоссия Президенти Владимир Путин ҳам Бушнинг ғалабасини ижобий баҳолаб, у ҳаӄда бундай деди:\n”Буш ўзини ӄатъий сиёсатчи ва иродали одам сифатида намойиш ӄилди.”\nИталия Бош вазири Силвио Берлускони ҳодисага муносабат билдирар экан, “бундан буён жаҳон хавфсизроӄ бўлади”, деб айтди. Польша президенти Александр Квасневски Бушнинг ғалабасини “ҳаӄиӄатан ҳам яхши хабар”, дея баҳолади.\nМусулмон давлатларининг айримлари Бушнинг ғалаба ӄозонганини салбий ӄабул ӄилган бўлса, бошӄалари Буш маъмурияти билан бундан буён ҳам ҳамкорликни давом эттириш ниятини билдирди.\nКўпгина америкалик таҳлилчиларга кўра, бу сафарги сайлов Буш учун референдум бўлди. Чунки сайловчилар Бушга ишониш ёки ишонмаслигини ифода этди. Буш ғалаба ӄозонди, аммо аҳолининг ӄарийб ярми Керрига овоз берди ва бу билан Бушга ишончсизлик билан ӄараётганини намойиш ӄилди. Демак, бундан буён Буш икки ӄутбга бўлиниб кетган мамлакат, икки лагерга ажралган халӄни бирлаштириш муаммоси билан тўӄнашиши муӄаррар.


“Амир Алишернинг фазлу ҳунар табақасининг аксарига ғамхўрлиги зўр...” - zarnews.uz\n“Амир Алишернинг фазлу ҳунар табақасининг аксарига ғамхўрлиги зўр...”\nАлишер Навоий Ҳиротда вазирлик йилларида эл-юртга хизмат қилди, ҳунар аҳли ва ҳакимлар ишини халқ фаровонлигига қаратди. Ўша даврнинг машҳур тарихчиси Хондамир ўзининг “Хулосат-ул ахбор” асарида бу ҳақда шундай ёзади: “Амир Алишернинг фазлу ҳунар табақасининг аксарига ғамхўрлиги зўрдир. Тазқиб ва тасвир илми ҳунарида бенуқсон ва чексиз бўлган қалам аҳллари, шунингдек, замон наққошлари ва давр муҳандисларининг кўпи ул ҳазратнинг тарбия ва таълим воситаси билан бу ҳунарларни ўргандилар ва атроф оламда монанди йўқ яхшилар тенги бўлдилар».\nХондамир Навоий қурган баъзи иморатларнинг аниқ тафсилотларини келтиради. Улар орасида 52 работ, 19 ҳовуз, 16 кўприк, 9 ҳаммом ва бошқа бир қанча хайрли иморат ва иншоотлар бор. Работлар чўл ва сувсиз биёбонлардан ўтувчи узоқ йўлларда савдогар ва йўловчиларнинг хотиржам қўниши, тўхтаб дам олишлари учун қурилган бинолар, мусофирхона, бекат ҳамда карвонсаройлар вазифасини бажарган. Улар таркибида меҳмонхона, масжид, дам олиш хоналари (ҳужралар), қудуқлар ва ҳатто юк ташувчи ҳайвонларни боғлаш учун ҳовлилар ҳам бўлган.\nАлишер Навоий Астрободда қарийб икки йил ҳоким бўлиб турган даврда маъмурчилик ва бинокорлик ишларига катта эътибор берган. Хива хони Оллоқулихоннинг (1825-1842) Хуросонга қилган ҳарбий юришларидан бири ҳақида «Сафарнома» асарини ёзган Муҳаммад Назар ибн Мулла Саидниёз ал Хевақий Алишер Навоий билан боғлиқ қизиқ бир фактни баён қилади: Оллоқулихон қўшинлари Хуросон йўлида Мир саройига қўнади. «Мир саройи отлиғ мавзеким: Султон Ҳусайн Мирзонинг салтанати айёми ва Мир Алишернинг Астробод мамоликига (мамлакатига) ҳокимлиғи ҳангомида бир саройи дилкушой ва қасри фараҳ афзой бино қилдурғон эркан. Ҳамул ерга нузули ижлол буюрдилар».\nМуаллиф таъкидлаганидек, “дилкушо ва фароҳ афзо”, яъни кўнгилни шодлантирадиган ва қувончни оширадиган бу сарой Астрободда 1837 йилларда ҳам мукаммал сақланганлиги ҳамда унинг Алишер Навоий номи билан боғлиқ ҳолда “Мир саройи” деб аталиши эътиборга лойиқ. Шунингдек, Навоий Астрободда жомеъ масжидини бунёд этади ва бошқа кўпгина ободончилик ишлари билан шуғулланади. Навоий ҳозирги Туркманистон ҳудудида бўлган Марв (Мари) шаҳрида ҳам “Хусравия” (1476-1477) номли улкан мадраса қурдиради.\nҲиротдаги XIII аср меъморчилиги ёдгорлиги – машҳур Масжиди Жомеънинг таъмири ҳақида Хондамир қуйидаги хабарни ёзиб қолдирган: “…Султон Бойқаро ҳазратларининг дўсти амир Алишернинг равшан хотирига нур сочиб, ўзининг тамом олий неъмат ҳимматини бу шарафли масжид биносини янгилаш ва ул олий ибодатхонанинг асосларини мустаҳкамлашни тезлаштиришга қаратди…»\nМаълумотларга кўра, мазкур масжиднинг, чарақлаб турган салобатли, жилвадор пештоқ ва деворларига машҳур Мирак Наққош ва унинг бошчилгидаги бир қанча ҳунармандлар безак беришган. Ҳовлисининг узунлиги 114 метр, эни 84 метр бўлиб, 6 та дарвозаси бўлган. Бу ҳозир ҳам Ҳиротнинг энг гўзал обидаларидан биридир.\nНавоий Инжил канали бўйида ниҳоятда зеб-зийнатли «Ихлосия» мадрасаси, унинг қаршисида эса ғоят гўзал ва кўркам ишланган «Халосия» хонақосини солдирди. У «Ихлосия» мадрасаси муқобаласидаким… хонақоҳо бино қилинди», деб ёзади Навоий бир ўринда. Кўриниб турибдики, иккала бино ҳам Инжил суви бўйида тартиб ва зукколик билан ансамбль услубида бунёд этилган. Тадбиркорлик билан ташкил этилган муҳташам меъморий муҳитда ғоят хушҳаво микроиқлим яратилганки, бу шаҳарсозлик бобида эътиборга моликдир. Давлатшоҳ Самарқандий Инжил каналининг кўрки «жаннат салсабили ҳамда ариғининг рашкини келтирар эди», деб ёзганди.\nНавоий Ҳирот жомеъ масжидини таъмирлаш билан чекланиб қолмасдан, шаҳар ташқарисида ўзи ҳам янги жомеъ масжиди қурдиради. Сўнг ушбу масжиднинг жанубий томонида «Халосия» хонақоси, ғарбидан Инжил яқинига «Шифоия» шифохонаси, унинг қаршисида эса «Сафоия» ҳаммомини ҳамда улар қошида чиройли ҳовуз барпо эттиради. Шу ўринда таъкидлаш керакки, жамоа шифохоналарининг қурилиши ўрта асрларда (IX-XI асрлардан бошлаб) нафақат Ҳиротда, балки бутун Хуросон ва Мовароуннаҳрда, хусусан, Шарқ мамлакатларининг кўпгина шаҳарларида анча ривожланган. Улар Самарқандда, Марв, Бухоро, Кўҳна Урганч, Ҳирот, Ғазна, Рай, Боғдод, Ҳамодон, Исфахонда ва бошқа шаҳарларда ҳам қурилган.\nНавоийнинг ўзи қурдирган биноларга ном танлашдаги дидига ҳам қаранг - Ихлосия, Халосия, Шифоия, Сафоия, Низомия, Хусравия, Фаноия. Ихлосия мадрасасининг номи Навоийнинг дўсти ва султон Ҳусайн Бойқарога бўлган ихлосини, унга миннатдорчилигини билдирса, Шифоия шифохонасининг номи соғлиқ, шифо, Сафоия ҳаммомининг номи эса озодалик, поклик маъносини англатган. Хусравия мадрасасининг номи бинонинг биринчи ғиштини қўйган марҳум шаҳзода Мирзо Муҳаммад Султон номини ҳамда унинг қурилиш йилини ифодалаган.


hidoyat.uz – “Мовароуннаҳр” нашриётининг сайти - МАЪНАВИЙ ТАРБИЯ ЗАРУР\nМАЪНАВИЙ ТАРБИЯ ЗАРУР\nДунё бўйлаб одам савдоси каби ўта хавфли иллатнинг кенг тарқалиши инсон шахси, шаъни, қадр-қиммати, шахсий ҳуқуқ ва эркинлигига жиддий хавф туғдирмоқда. Содда инсонларни ўзларига тобе қилиб, қул каби ишлатиш эвазига фойда олиш – мазкур жиноятга қўл урганларнинг ягона мақсади ҳисобланади. Улар бу йўлда алдовни ўзларига қурол қилиб олишган. Динимизда ёлғон сўзлаш қаттиқ қораланган, Расулуллоҳ (соллаллоҳу алайҳи ва саллам): “Ким бизни алдаса, у биздан эмас, макр-ҳийла қилувчи ва ёлғончи дўзахийдир”, деганлар (Ибн Ҳиббон, Табароний ривояти).\nОдам савдоси билан боғлиқ жиноятлар эвазига айрим кимсалар катта моддий манфаат кўрмоқдалар. Бу ғайриқонуний фаолиятдан олинадиган йиллик даромад бир неча миллиард долларни ташкил этади. Ушбу иллат фақат иқтисодий, маънавий зарар келтирибгина қолмай, миллий менталитет ва миллат генофондининг бузилишига ҳам сабаб бўлади. Демак, унинг оқибатлари қанчалар мудҳиш эканини тасаввур қилиш қийин эмас.\nМамлакатимиз Биринчи Президенти Ислом Каримов ўсиб келаётган ёшларни таҳдидлардан ҳимоя қилиш, уларнинг дунёга очиқ кўз билан қараш кўникмаларини эгаллашида маънавий-мафкуравий тарбиянинг роли беқиёс эканини таъкидлаб: “Фақат жисмоний жиҳатдан бақувват бўлган одамни тарбиялаш унчалик қийин эмас. Аммо уни ҳам жисмонан, ҳам маънавий жиҳатдан камол топтириш ғоят мураккаб вазифа. Айниқса, бугунги кунда – мафкуравий курашлар гоҳ ошкора, гоҳ пинҳона тус олган ҳозирги нозик, қалтис шароитда, таҳликали замонда бу масала ниҳоятда долзарб”, деган эдилар.\nБиз ёшлар одам савдоси каби мудҳиш жиноятлардан огоҳ бўлишимиз зарур.\nТошкент шаҳар “Кўкалдош”